Энг оддий эркинлик зарурати | Azon.uz - Ахборот-таҳлилий портал\n1227 08:00 13.05.2019\nМенинг фикримча, мусулмонлардаги фикрий фалажликнинг дастлабки сабабларидан бири сиёсий истибдод-диктатурадир. Чунки инсон доимий назоратда эканини, зулм калтаги боши узра айланиб, ҳаётига нуқта қўйилиши мумкинлигини ва гарданига мушт тушиб, ҳурмати поймол қилинишини, ҳамда қўлига кишан солиниб, аҳли ва фарзандидан хабар келмайдиган қамоқларга ташланишини билиб, қўрқиб яшаши ва яна ўз йўлида давом этиши осон иш эмас.\nИнсоннинг руҳий хотиржамликка эҳтиёжи таомга бўлган эҳтиёжи кабидир.\nМаккани иншо этишдан бироз олдин Иброҳим алайҳиссалом инсоннинг ҳам моддий ва ҳам маънавий ҳуқуқларини баробар қийматлаб, шундай дуо қилдилар:\n"Иброҳимнинг: «Роббим, буни омонлик юрти қилгин ва аҳлидан Аллоҳга ва қиёмат кунига иймон келтирганларини мевалар ила ризқлантиргин», деганини эсла" ("Бақара" сураси, 126-оят).\nОдамларни калтаклашга буюрилган аскар, пойафзали остида дунёдаги энг катта мия эзғиланаётганига парво қилмайди. Чунки у мия билан миянинг фарқига бормайди. Фақат буйруқни бажаришнигина билади. Қисқаси, жаббор-золимнинг қўлидаги башарий асбобдир.\nҚуръони карим фиръавнлар сиёсатини (яъни, истибдодни) тавсифлаган пайтда буюрувчи ва бажарувчиларни бир йўлда дея таърифлайди:\n"Албатта, Фиръавн, Ҳомон ва икковларининг аскарлари хатокорлардан бўлган эдилар", ("Қосос" сураси, 8-оят).\nШайх Муҳаммад Ғаззолий, "Исломий ҳаёт йўлидаги муаммолар" китобидан\nДарҳақиқат, фикрий эркинлик инсонга берилган энг катта ва олий неъмат. У туфайли инсоният тараққий этади, Аллоҳнинг ердаги ҳақиқий халифасига айлана олади. Кейинги асрлардаги фикрлаш инқирози ва турғунликнинг ҳамда натижада мусулмонлар тобеъ ва етовда бўлиб қолишининг ташхисини шайх Муҳаммад Ғаззолий жуда тўғри қўйганлар. Чунки биз мусулмонларнинг ҳар жабҳада ортда қолаётганимизнинг сабаби узоқ йиллар, балки асрлардан бери ислом олами ҳокимлари томонидан истибдод исканжасида қолаётганидир. Эътиқоди, фикри ва сўзи туфайли таъқиб остида бўлаётганидир.\nАгар истибдод занжирлари ечилса, фикрий-эътиқодий таъқиқлар олинса, мусулмон онгида ҳам ҳуррият эпкинлари эсса, ўз сўзи ва фикрини эркин ифодалай олса, фикрий турғунлик тўхтайди. Энди авваллари бўлганидек, мусулмон миллатлар инсоният карвонининг олдига чиқадилар ва илоҳий рисолат соҳиблари бўлгани учун карвонни тўғри йўлга элта оладилар. Бу пешқадамликдан эса олам фақат ютади, фақат манфаатлар олади. Ҳозирги вайлот ва муаммоларидан қутулади.\nБунинг учун оддий нарса - фикрий эркинлик зарур холос.\n89 14:30 30.05.2020\n40 14:00 30.05.2020\n539 13:38 30.05.2020\n738 12:14 30.05.2020\n1342 11:30 30.05.2020\n1046 11:15 30.05.2020


Пойтахтимизда Ўзбекистон Республикаси Ер ресурслари, геодезия, картография ва давлат кадастри давлат қўмитаси («Ергеодезкадастр») томонидан ер ресурсларидан оқилона фойдаланиш, ер тузишни ва ерлар мониторингини ташкил қилиш, тупроқ унумдорлигини сақлаш, ошириш ва қайта тиклаш борасида ягона давлат сиёсатини юритиш бўйича амалга оширилаётган чора-тадбирларга бағишланган матбуот анжумани ўтказилди.\n«Ергеодезкадастр» ва унинг ҳудудий бошқармаларида Ер кодекси ва бошқа қонун ҳужжатлари талабларига риоя этилишини таъминлаш, ердан фойдаланиш ва бу борада йўл қўйилган қонунбузилиш ҳолатларини бартараф этиш чоралари кўрилмоқда. Шу мақсадда жорий йилнинг I чорагида 90 га яқин хўжалик юритувчи субъектнинг қарийб 80 минг гектар ер майдони текширилди. Натижада 72 минг гектардан ортиқ майдонда қонунбузилиш ҳолатлари аниқланиб, уларга нисбатан Маъмурий жавобгарлик тўғрисидаги кодекснинг тегишли моддаларига асосан жазо чоралари қўлланилди.\nМутахассисларнинг айтишича, айрим фуқаролар ўз кўчмас мулкига бўлган ҳуқуқини тўла таъминлаш, яъни давлат кадастр рўйхатидан ўтказиш мажбуриятига эътиборсиз қарамоқда. Мисол учун, 45 тумандаги аҳоли томорқаларида йўқлама олиб борилганда, қарийб 106 минг хонадон томорқадан тегишли ҳужжатларни расмийлаштирмасдан фойдаланиб келаётганлиги аниқланди.\nДавлат кадастрлари ягона тизимини яратиш тадбирларида соҳага ахборот-коммуникация ва геоахборот технологиялари, интерфаол давлат хизматлари босқичма-босқич татбиқ этилаётгани хусусида ҳам сўз юритилди.


Мистик ҳикоя: “Жинназар” - 7 Июня 2016 - www.SheJoT.CoM\nГлавная » 2016 » Июнь » 7 » Мистик ҳикоя: “Жинназар”\nМистик ҳикоя: “Жинназар”\nУшбу воқеани таҳририятга қўнғироқ қилган наманганлик мухлисимиз Зафар Абдуллаев сўзлаб берди...\n"Иккинчи ўғлимизнинг энди чилласи чиққан паллалар эди. Ҳали икки ойлик бўлмаган бўлса-да, дўмбоққина, тетиккина чақалоқ бўлгани учун ҳамманинг эътиборини тортарди. Қайнонам раҳматли аёлимни койигани-койиган:\n— Болани ётқизиб қўйсанг бўлади-ку! Нега кўтариб кўчага ҳам чиқасан? Кўзикиб қолади.\nМенинг онам эрта вафот этиб кетгани туфайли ҳар фарзандларимиз дунёга келганида қайнонамни уйга олиб келардим. Хотинимга чақалоқ анча ўзини тутиб қолгунча қарашиб кетарди. Лекин аёлим эскичага у қадар ишонмагани учун онасининг гапини қулоғига илавермасди:\n— Ая, бу дунёдан менинг боламдан бошқаси йўқми? Ҳаммада ҳам бор бола. Келиб-келиб меникига кўз тикишадими?\n— Сенинг бу боланг бошқача. Ўн ойда зўрға туғдинг. Қорнингдаёқ чилласи чиқиб кетган унинг. Кўзим тегмасин-у, уч-тўрт ойлик болага ўхшайди. Шунинг учун сал асрашинг керак.\n— Сизга қолса, мени ҳам чиқармайсиз...\n"Қари билганни пари билмас”, деганлари рост экан. Қайнонам бекорга жаврамаганига ўғлимиз икки ярим ойлик бўлганида ишондик. Ўшанда қайнонамнинг укаси ўғлини уйлантираётганди. Қайнонам бир ҳафта олдин кетадиган бўлди. Қизига қаттиқ тайинлади:\n— Менга қара, сен бормасанг ҳам ҳеч ким хафа бўлмайди. Чақалоғинг борлигини билишади.\n— Бу нима деганингиз, ая? Тоғамникида тўй бўлади-ю, бормайманми?\n— Тоғанг энди тўй қилаётгани йўқ. Шунча қиз чиқарди, ўғил уйлади. Кўрдинг-ку!\nХотиним барибир қайсарлигига борди. Каттамизни етаклаб, кичигимизни кўтариб йўлга тушди. Мен ишдан чиқиб борадиган бўлдим. Борсам, ҳамма мени кутиб турган экан.\n— Почча, келдингизми? Хотинингизни олиб кетинг, — деди мени кўриши билан қайнсинглим.\n— Тинчликми? — сўрадим ҳайрон бўлиб.\n— Ўғлингиз сира кўнмаяпти.\n"Шунга шунча ваҳимами?” дедим ўзимча. Аммо биғиллаб йиғлаётган ўғлимнинг овозидан сергакландим. Ўзини кўрганимда эса очиғи, қўрқиб кетдим. Чақалоқ қизариб, бўғриқиб кетган, тинимсиз йиғларди.\n— Дадаси уйга кетайлик, — деди кўзи менга тушиши билан йиғлагудек бўлиб хотиним.\nҚайнонам ҳам биз билан бирга уйга келди. Дарров исириқ тутатдик. Қайнонам нон силадими-ей, кулни қорнига босдими-ей, ишқилиб иримларини қилди. Бола бирибир тинчланай демасди.\n— Дўхтирга олиб борайлик. Бирор жойи оғрияпти, бунинг, — тоқатсизланиб деди хотиним.\n— Дўхтирда нима бор? Мен биламан, кўзиктиргансан. Юр, Эшон қишлоқдаги муллага бориб келамиз... — жеркиб берди қайнонам.\nБолани кўтариб йўлга тушдик. Мулла болани кўриб сесканиб кетди. Бош чайқаганча деди:\n— Одамнинг назарига бола бунчалик бўлмайди. "Жинназар” дейишади буни.\nМулла болани бағрига босганча хонаси томон кетди. Хотиним эргашди. Қироат билан ўқилган дуо бизга ҳам эшитилиб турарди. Аммо чақалоқнинг овози ундан-да, баланд чиқарди. Ортиқ чидай олмадим. Тўғри уйга кирдим-у, болани олиб чиқдим. Мулла ортимдан "ҳай-ҳай”лаганча қолди.\nБечора болагинам кўп йиғлаганидан терга пишиб ҳам кетганди.\n"Сал кийимини енгиллатиб, тоза ҳавода кўтариб турсам-чи?” деган фикр келди миямга. Сал нарида оқиб турган ариқ лабига чўкдим. Ичимда чин дилдан Худога илтижо қилдим:\n"Эй, Худойим, шу гўдакка берган дардингни ўзинг ол. Мана шу оқаётган сувга сол. Узоқ-узоқларга оқизиб кетсин”...\n— Нега бу ерда тўхтаб қолдингиз? — орқамдан хотинимнинг овози эшитилди.\nАммо боланинг тинчланаётганини қайнонам сезиб, аёлимни олиб нари кетди. Мен эса қайта-қайта ичимда дуо қилдим. "Отанинг дуоси — ўқ”, дерди раҳматли онам. Деганларим етиб, бордими, ё бошқа синоат бўлдими, болам тинчланди-қолди. Буни ҳалигача на қайнонам, на мен, на аёлим изоҳлай олаймиз...\nКатегория: HIKOYALAR / ХИКОЯЛАР | Просмотров: 1123 | Добавил: iphone | Рейтинг: 0.0/0


Президент кортежидаги автомобиль иштирокида "авария" ҳақидаги хабарлар рад этилди - zarnews.uz\nБугун, 3 июнь куни ижтимоий тармоқларда “Президент ташрифи вақтида кўча супураётган аёлни ҳокимлик машинаси уриб кетди. Аёл икки кундан буён комада” сарлавҳаси остидаги хабар тарқалди.\nАниқланишича, 2021 йилнинг 1 июнь куни соат 07:30 ларда ҳайдовчи Э.Б. ўз бошқарувида бўлган “Каптива” русумли автомобилни Термиз шаҳри, “Шодлик” маҳалласидаги Амир Темур кўчаси бўйлаб бошқариб келиб, ушбу кўчанинг “Баркамол авлод” марказий кўчаси билан кесишган чорраҳасидан ўтаётган вақтда унга нисбатан чап томондан ўнг томонга қараб пиёдалар йўлакчасидан велосипедда кетаётган П.Р.ни автомашинасининг олд қисми билан туртиб юборган. Оқибатда фуқаро П.Р. Республика шошилинч тиббий ёрдам илмий марказининг Термиз филиалидаги жонлантириш бўлимига ётқизилган.\nЙўл ҳаракати хавфсизлиги Бош бошқармаси хабар беришича, ҳолат юзасидан Термиз шаҳар ИИБ ҳузуридаги тергов бўлими томонидан текширув ҳаракатлари олиб борилмоқда.\nСуриштирув давомида аниқланишича, мазкур транспорт воситаси давлат раҳбарининг Сурхондарё вилоятига ташрифи жараёнида ташкил этилган кортеж автомобилларига алоқаси йўқ. Бундан ташқари, Амир Темур ва "Баркамол авлод" кўчаларининг кесишмасида кортеж ҳаракатланмаган.


“Энди қайтa учрaшмаймиз кутмaгил, жоним…” | Пўлкан шоир сулоласи\n← Turkiy adabiyotning qadimiy qatlamlari\nТўра Сулаймон ижоди ҳақида суҳбат →\n(Шоир Муҳаммад Ражаб Имомовни хотирлаб)\nКузaкнинг юрaклaргa ҳaзинлик солиб тургaн сокин кунлaридaн бири. Шaҳaр мaркaзидa боғ. Боғ ичкaрисидaги ўриндиқдa тaбиaтнинг бeтaкрор мaнзaрaлaригa мaҳлиё бўлиб ўтирaрдим. Шу мaҳaл, ҳeч кутилмaгaндa юрaкни ўртaгувчи, ошиқ нолaси, мунгли, ҳaзин aрмон қўшиғи тeвaрaкни тутди.\nБу вaқтгa кeлиб бaрчa-бaрчaнинг вужиди қулоққa айлaниб улгургaнди:\nМaжнунтолдeк бошгинaнгни эгмa, жоним.\nКўзлaрингдaн ёшгинaнгни тўкмa, жоним.\nЭнди қайтa учрaшмаймиз кутмa, жоним,\nСeн бaҳор бўл , бaxтиёр бўл, бaxтиёр бўл.\nУшбу шeърнинг муaллифи – истeъдодли шоир Муҳaммaд Рaжaб ҳозир орaмиздa йўқ. Бироқ шундай бўлсa-дa, унинг ижод мaҳсули Ўзбeкистон рaдиоси орқaли қайтa-қайтa ҳaво тўлқинлaригa узaтилaди.\nТaниқли ҳофиз Сиддиқ Маҳмудов ушбу шeъргa куй бaстaлaб мaромигa eткaзиб ижро этгaн. Бу билaн у шоир номини эл aро янa бир бор тaнитди.\nОҳлaр урсa тоғлaр тоши қулaб кeтди,\nОстонaнгдaн бир мaрд йигит йиғлaб кeтди.\nДардлaрини куйлaригa улaб кeтди,\nУнут уни, қўй сeн муқим бир xaёл бўл.\nЎз ёригa сaдоқaтли бир aёл бўл.\nБу дунёдaн йиғлaб ўтгaн озми, жоним ?\nЎзинг сўйлa, дaрдсиз созлaр созми, жоним?\nМeни ўйлaб, энди кўнглинг бузмa, жоним,\nТинглaгaн бўлсaнгиз шоир қaлбидaн тўкилгaн aрмонли, мунгли сaтрлaр юрaкнинг туб-тубигa eтиб борaди. Бaxтиёр оҳaнг сeҳригa мaҳлиё бўлиб қолaсaн киши.\nҲaётдa ҳeч бир из қолдирмай, шунчaки яшaб ўтиб кeтaдигaн одaмлaр кaм эмaс. Лeкин, шундай инсонлaр борки, улaр ўз айтaр сўзи мaқсaди йўлидa собит, ўтaётгaн ҳaр бир куни, дaқиқaси учун ўзигa ҳисоб бeриб яшайдилaр. Муҳaммaд Рaжaб aнa шундай қaлaм соҳиблaридaн эди. Тозa сўз вa иборaлaри, нозик қочиримли шeърлaри шоирнинг нeчоғли дидли ҳaмдa фaросaтли ижод соҳиби бўлгaнлигидaн дaлолaтдир. Кузaтгaн, ўқигaн қaлблaрни бу шeърия гўзaликкa, юртгa муҳaббaт ҳaмдa ҳaёт вa инсон умри ҳaқидa мушоҳaдaгa ундайди.\nҲaётдaн эртa, ёш кeтгaн отaшнaфaс шоирлaр кўп — Шaвкaт Рaҳмон, Тилaк Жўрa, Aмирқул Пўлкaн, Рaвшaн Файз, Нaзaр Шукур, Чори Aвaз… Улaр ўтли шeърлaридa билвоситa ҳaқиқaт қaрор топишини орзу қилдилaр. Муҳaммaд Рaжaб ҳaм эътиқодигa содиқ қолгaн aнa шундай инсонлaрдaн эди. Мaмaрaжaб aкa билaн ҳудди aкa-укaдeк бўлиб кeтгaндик. Рaҳмaтли дaнгaл, тўғрисўз, aлдaм-қaлдaмликни жудаям ёмон кўрaрди. У бировгa мeҳр қўйсa, уни ўзигa яқин кўрсa, зинҳор ундaн кўнгил узмaсди. Унинг коригa ярaшни aфзaл билaрди. У Нуротaнинг олис қишлоғидaн пойтaxтгa ижодкор бўлaмaн, дeгaн яxши ният билaн кeлгaнди. Уни aнa шу орзу ижодкорлaр олaмигa чорлaгaнди. Мaмaрaжaб aкa aввaлигa “Шaрқ юлдузи”журнaлидa, сўнгрa Ўзбeкистон рaдиосининг aдaбиёт бўлимидa xизмaт қилди. Шу дaвр орaлиғидa у кaттa-кaттa достонлaр, кўплaб шeърлaр, кaттa-кaттa тaржимaлaр қилди. Айниқсa “Шaрқ юлдузи” журнaли сaҳифaлaридa эълон қилингaн “Улус ҳaнгомaлaри “дeб номлaнгaн қиссaси уни элгa тaнитди.Aсaр соддa, xaлқонa вa оддий одaмлaргa тушунaрли қилиб ёзилгaнлиги билaн aҳaмиятлидир. Нaзaримдa шоир вa ёзувчи сўзининг мaшaққaтини,сўзининг моҳиятини, созиниг улуғлигини қaлбигa жойлaди вa собитлик билaн яшaб ўтди.\n1997-йилнинг айни ёз пайтлaридa ўзбeк xaлқ достонлaрининг aсосчилaридaн бири бaxши Муҳaммaдқул Жомурод ўғли Пўлкaн шоирнинг ўғли Умaрқул Пўлкaннинг 70 йиллик тўйини ўткaзиш учун Хaтирчигa борaдигaн бўлдик. Ёзувчи Шодмон Отaбeк, шоирлaр Икром Отaмурод, Яҳё Тоғa, Муxтор Комил, Муҳaммaд Рaжaб ва янa бир гуруҳ ижодкорлaр йўлгa тушдик. Кeтa-кeтгунчa йўл ёқaлaридaги мaнзaрaлaрни бeрилиб томошa қилиб кeтдик. Aдaбиёт шeърият мaвзулaридa зўр суҳбaтлaр бўлди. Эртaсигa учрaшувлaр уюштирилди. Xaтирчининг қaдимий қишлоқлaридa, тупроқлaридa юрдик. Мaмaрaжaб aкaгa кўргaн-кeчиргaнлaри ўзгaчa тaъсир қилди. “Aҳмaд Ёрлaқaбов” xўжaлигининг Чиғaтой қишлоғидaги соя-сaлқин боғдa тонггaчa шeърxонлик бўлди. Муҳaммaд Рaжaб ҳaм жaрaнгдор овоз билaн xaлқонa, бaxшиёнa шeърлaр ўқиди. Овозидaги жaрaнг, мунг, оҳaнг вa айни пайтдa бaxшиёнaлик қўшилиб қўнғироқдeк сас бeрaрди.\nҚуш қaноти қайрилмa,\nШоир бўлсaнг жигaрим,\nШоирнинг курсдоши яқин, дўсти Абдусами Ҳақбердиев шундай хотирдайди:\nРаҳматли Муҳаммад Ражаб билан Тошкент Давлат университетининг журналистика факультетида бирга таҳсил олганмиз. Талабалар ётоқхонасида ҳам бир ҳонада беш йил бирга турдик. Ажойиб инсон эди. Ўзиям ҳаётда жудаям кўп қийинчиликлар кўрган. Хотирлаш оғир. Бир куни ётоқхонага қайтаётгандим. Дўстим менинг келаётганимни юқори қаватдаги деразадан кўриб турган экан. Шунда у мана буларни чиқитга ташлаб юбор дея 8 қаватдан бир пакет қоғозларни ташлади. Пакетни илиб олдим. Қизиқиб қарасам дид билан, чиройли қилиб ёзилган бир туркум шеърлар. Ўқиб кўрсам ҳаммаси бинойидек. Ўн беш – йигирматасини танлаб газета ва журналларга тарқатиб чиқдим. Орадан кўп вақт ўтмасдан шеърлар бирин-кетин чиқиб турибди. Кейинчалик дўстимнинг кўплаб шеърлари, достонлари, ҳикоялари қиссалари, китоблари чоп этилди. Уй масаласида анча вақт қийналиб ниҳоят ўз квартирасига эга бўлди. Шу боисдан мамнун юрарди…\n“Эшитдингизми? Муҳаммад Ражаб?”\n… Ўша куни ишхонага келсам унисиям, бунисиям шундай дейди. Наҳотки, куни кеча соғ-омон юрувди-ку, дея олдим холос, кўзимда ёш юрагим тўкилиб. Ичимда нимадир чирсиллаб узилгандай бўлди. Доимо қувноқ бўлиб, кулиб юрагидан чеҳра. Ўлимидан сал аввал биргаликда ўтириб, дийдорлашгандик. У янги ёзган бахшиёна шеърларидан ўқиганди. Сўнгги йўлга кузатаётиб, ўғил-қизлари, опа-укалари, ҳамкасблари ва уни билганларнинг ҳаммаси йиғлади…\nМуҳаммад Ражаб жуда ёш кетди. Армонда кетди. Боғи энди барг уриб гуллаб, гуркираб ҳосилга кирган чоғида кетди. Қизи, ўғли оёққа тураётган пайтда кетди. Яхшиям бахтимизга, “яхшидан боғ қолади” деган кишига таскин берадиган ҳикматли нақл бор, бўлмаса бундай жудоликни унча-мунча юрак кўтаролмас эди. Ниятимиз, отаси етолмаган орзуларга фарзандлари етишсин. Тойчоқлар от бўлсин, отлар эса манзилга етмай қолмасин.


Диёр Имомхўжаев «Насаф»нинг ОЧЛда иштирок этиш эҳтимоли пастлигини айтди\nПФЛ бош директори вазифасини бажарувчи Диёр Имомхўжаев Суперлигада 2-ўринни қўлга киритган ва Ўзбекистон Кубогида юришини давом эттираётган Қаршининг «Насаф» клуби Осиё Чемпионлар Лигасига йўл олган тақдирда ҳам, турнирда қатнашиши эҳтимоли кам эканлигини айтди.\n«Қаршининг «Насаф» клуби ОФК лицензиялаш талабларини бажара олмагани футбол мухлисларида қатор саволлар келтириб чиқарган. Хўш, бунга сабаб нима? Биз «Насаф» учун нима қиляпмиз? Қуйида шу ҳақда фикр юритамиз.\n«Насаф» кетма-кетма иккинчи бор лицензияни қўлга кирита олмаяпти, ундан аввалгисида эса лицензия шартли равишда берилган. Шунинг ўзиёқ ҳаммаси тасодиф эмас, балки айб клубнинг ўзида эканини англатади. Яъни, сўнгги икки уринишдан тегишли хулоса чиқарилмаган. ЎФА бу масала бўйича алоҳида йиғилиш ўтказган. Клуб раҳбарияти иштирок этган учрашувда муаммонинг асл сабаби аниқланган. Вақти келиб клуб бу борада ўз мухлислари учун расмий тушунтириш бериши адолатдан бўлади.\nОФК лицензиялаш талабини содда қилиб тушунтирсак, унда барча клублар жами 262та банд бўйича талабни бажариши лозим бўлади. «Насаф» шуларнинг фақатгина 171тасига жавоб қайтарган, қолганлари очиқ қолган. Жавоб қайтарилган 171та банднинг айримлари бўйича ҳам саволлар бор. Бундай ҳолатда ОФК лицензиясини олиш мумкин эмас.\n«Насаф» 2020 йилни фантастик тарзда ўтказди дейиш мумкин. Биз Бердиев жамоаси намойиш этаётган ўйин олдида шляпамизни ечишимиз керак. «Насаф» ҳеч бир катта трансферларсиз ва қўшимчасига молиявий қийинчиликлар билан ҳам катта ирода намойиш эта оляпти. ЎзПФЛ буни қадрлайди, шунинг учун ҳам ташкилот ЎФА билан маслаҳатлашиб, «Насаф»нинг халқаро майдондаги иштироки юзасидан ОФКга расмий мурожаатнома юбориб улгурган.\nБироқ ҳолат шундайки, «Насаф»нинг Чемпионлар лигасида иштирок этиши барибир катта сўроқ остида. Биз буни тушуниб турибмиз, поезд аллақачон кетиб бўлган, жуда кичик умид бор. Аммо клуб ҳеч бўлмаганда ОФК кубогида иштирок этиши мумкиндир балки. ОФК ишни кўриб чиқиб, ўз хулосасини тақдим этса, бундан албатта мухлисларни хабардор қиламиз.\nМаълумот учун, 2021 йил учун Ўзбекистон клубларига 1+1+1 квотаси тақдим этилган. Чемпион сифатида «Пахтакор»нинг Чемпионлар лигаси гуруҳ босқичида иштирок этиши аниқ бўлиб улгурди. Кубок учун эса кураш давом этяпти. Агар кубок «Пахтакор»дан бошқа клубга насиб этса, ўша клуб Чемпионлар лигасининг саралаш босқичида иштирок этади. Агар кубокда ҳам «Пахтакор» зафар қучса, у ҳолда «Насаф» 2-ўрин соҳиби сифатида саралашда иштирок этиши керак эди. Аммо лицензиялаш билан боғлиқ муаммо бор. Демак, Ўзбекистоннинг иккинчи клуби ОЧЛ саралашини муваффақиятли босиб ўтиб, гуруҳ босқичига йўл олса, у ҳолда «Насаф»да ОФК кубогида иштирок этиш имконияти бўлади. Бунинг учун бизга ОФК хулосаси керак бўлади», – деб ёзади Имомхўжаев.


Давра суҳбатини институт Ўқув ва тарбиявий ишлар\nпроректори Б.Хаджиметов кириш сўзи билан очиб берди. Тадбирдан кўзланган асосий мақсад, институтда бу борада кўпгина амалий\nтадбирлар ўтказиб келинаётганлиги ҳақида тўхталиб, профессор-ўқитувчилар ва\nталаба-ёшларни тўғри йўлдан оздиришга ҳаракат қилаётган турли бузғунчи ғояларга\nқарши иммунитетни шакллантириш, зарур вақтда ана шундай кучларга қарши маърифат,\nилм билан қарши курашиш кераклиги юзасидан ўз фикр мулоҳазаларини билдириб\nРус Православ черкови вакили Шковородюк Олег Степанович\nборар экан, аввало ушбу тушунчанинг луғавий маъносини тушуниб олиш муҳим\nаҳамиятга эга экалигини алоҳида қайд этиш лозим. Ушбу сўз лотин тилидаги «missio»\nфеълидан олинган бўлиб, «юбориш», «вазифа топшириш», миссионер эса\n«вазифани бажарувчи” деган маъноларни англатади. Миссионерлик эса\nбелгиланган вазифаларни ҳал қилишга қаратилган назарий ва амалий\nфаолият мажмуини билдиради. Бугунги кунда миссионерлар ўз тарғибот\nфаолиятларида янги, замонавий усул ва воситалардан, жумладан, замонавий теле,\nаудио, видео, радио ва компьютер технологияларидан кенг фойдаланмоқдалар.\nМиссионерликда маҳаллий тилларда христианликни тарғиб қилувчи адабиётларни\nчоп қилиш ва тарқатиш ҳам энг кўп қўлланиладиган усуллардан\nглобаллашув жараёнида маънавий-мафкуравий таҳдид воситаси бўлиб, аввало,\nжаҳондаги муайян кучларнинг геополитик мақсад ва манфаатларига йўналтирилган\nхолда олиб борилмоқда. Шунинг учун ҳам бугунги кунда Ўзбекистонда фуқаролик\nжамияти қуриш жараёнларида миллий истиқлол мафкурасининг асосий ғояларини\nфуқаролар онги – тафаккурига сингдиришга, уларда мафкуравий иммунитетни\nшакллантиришга муҳим эътибор берилмоқда\nЎзбекистон халқаро Ислом академияси Ислом тарихи ва\nманбашунослиги кафедраси докторанти\nЖўраева Мадина Тўрабоевна ўз сўзида қуйидагилар ҳақида гапириб ўтди: XI аср бошларида миссионерлик ва\nпрозелитизм ғояси тинчлик ва барқарорлик, миллатлараро тотувлик ва динлараро\nбағрикенгликка бевосита таҳдид кўрсатаётган хатарли ғоялардан бирига\nайланмоқда. Дин, эътиқод масаласи\nинсоният ҳаётида доимий муҳим аҳамият касб этади. Аммо ундаги муаммо шундан\nиборатки, дин тарғиботи ижобий ёки салбий мақсадларга қаратилиб, маълум бир\nдиннинг ёйилиши, инсонларнинг онгига сингдирилишида миссионерлар алоҳида ўрин\nтутиши мумкин. Бугунги\nкунда Ўзбекистон диний бағрикенглик ва муроса борасида нафақат МДҲ давлатлари,\nбалки бутун дунёга намуна бўлмоқда. Бу ҳақда дунё миқёсида катта обрў ва\nнуфузга эга бўлган инсонлар ҳам юртимизга зиёратлари вақтида таъкидлаб\nўтмоқдалар. Албатта, халқимизга хос бу хислатлар бир зумда пайдо бўлган эмас,\nбалки узоқ тарихий жараёнларнинг натижасидир.\nТадбир доирасида Миссионерлик ҳақида\nвидео филм намойиш этилди.\nТадбир сўнгида институт профессор-ўқитувчилари\nмавзу юзасидан ўз фикрларни билдиришди.\nШунингдек, талабалар мутахассисларга саволлар билан\nмурожат қилишди ва ўзларига тегишли хулосаларни чиқариб олишди.\nҚизғин суҳбатдан сўнг Миллий\nрассомлик ва дизайнинститути Ёшлар\nбилан ишлаш, маънавият ва маърифат бўлими бошлиғи С.Расульмухамедова тадбир қатнашчиларига миннатдорчилик\nбилдириб, бу каби давра суҳбатларини тез-тез ўтказиш фойдадан ҳоли бўлмаслигини


17 январ 2021, Тошкент вақти: 22:07\nОзодликнинг 6 май кунги “Солиқ қўмитасида президент танқидига учраган аттестацияга старт берилди” сарлавҳали мақоласига берган расмий жавобида Давлат солиқ қўмитаси Матбуот хизмати аттестация жараëни бораëтганини эътироф этди.\nАйни пайтда¸ қўмита бу жараëннинг “ноқулай одамларни йўқотиш” мақсадида ўтказилаëтгани ва бундай одамларнинг “қора рўйхати” борлигини рад қилди.\nМатбуот хизмати Озодликка йўллаган жавобда¸ аттестациянинг дастлаб Тошкент шаҳар Миробод туманида бошлангани ва унинг қўмита томонидан тасдиқланган регламентга мувофиқ ўтказилаëтгани айтиалди.\nИюнь ойи охирига қадар давом этадиган аттестация жараëнида¸ айтилишича¸ инспекция ва бошқармалар раҳбари эмас¸ балки фақат инспекторлар солиқ концепцияси бўйича имтиҳон қилинади ва бу жараëн¸ келишмовчиликлар олдини олиш учун¸ видеокамерага ëзиб олинади.\nОзодликда нусхаси мавжуд аттестация ўтказиш жадвалига кўра, 6 майдан 20 майгача Солиқ қўмитаси марказий аппарати ва Тошкент шаҳар давлат солиқ хизмати органларининг барча лавозимдаги мансабдор ходимлари - ҳаммаси бўлиб 1494 мулозим аттестациядан ўтади.\nОзодликка шахси сир қолишини сўраб гапирган солиқ тизими ходимлари мамлакат бўйлаб 600 солиқчи "қора рўйхат"га киритилгани ва уларнинг аттестациядан ўтмади¸ деган асосда ишдан ҳайдалиши муқаррарлигини иддао қилди.\nПрезидент Шавкат Мирзиëев солиқ ходимлари ишини кескин танқид қилиб¸ Тошкентнинг 7 тумани солиқ инспекцияси раҳбарини бир кунда ишдан олгани ортидан¸ тизимда ишдан ҳайдаш ва қисқартириш жараëни бошланди.


UFF.uz'да Роналду «Сельта» футболчиларига «Барселона» мукофот ваъда қилганига ишора билдирди\nЯнгиликлар » ЕВРОПА Мадриднинг «Реал» клуби ҳужумчиси Криштиану Роналду Испания чемпионати 21-турида «Сельта»га қарши кечган қолдирилган ўйинда рақиб футболчилари билан баҳслашиб қолди.Мадридликлар ушбу учрашувда 4:1 ҳисобида ғалаба қозонган, португалиялик футболчи эса дубл қайд этган эди. Учрашувдаги вазиятлардан бирида Роналду рақиб ҳимоячиси Густаво Кабралга «Пул жуда кўп, бир жомадон», деб айтган. Бу билан Роналду «Сельта» футболчиларига «Барселона» мукофот пули ваъда қилганига ишора билдирган. Роналду бу гапни айтаётган вақтда қўли билан пул ишорасини кўрсатгани айтилмоқда. Эслатиб ўтамиз, «Реал» айни вақтда 90 очко билан етакчилик қилмоқда. Иккинчи ўриндаги «Барселона»да эса 87 очко мавжуд. Манба: www.championat.com Ўқилган: 17287. Фикрлар: 18.\nСана: 19.05.2017 11:40.\n«ИнтерФУТБОЛ» газетасини варақлаб Фарҳод Норбўтаев\nТақдир футболи Ҳасанали ота\nФутбол сен учун ва сен билан Хайрулло Васиев


Тошкентда хлор контейнери ёрилиши оқибатида 1 киши ҳалок бўлди, 18 киши захарланди\nЎзбекистонда ўртача иш ҳақи миқдори маълум қилинди\nҚабул якунланди: Қайси ОТМга энг кўп абитуриент ҳужжат топширди?\nТошкентда янги аквапарк ишга тушди\nЯна бир туман ИИБ ходимларига жазо тайинланди\nРаънохон Аманова XXXI ёзги Олимпиада ўйинларига йўлланмани қўлга киритди\n03 ноябр 2015, 15:23 1186 кўрилди\nҚатар пойтахти Доҳа шаҳрида ўтказилаётган Жаҳон Гран-Присининг навбатдаги босқичида ҳамюртимиз Раънохон Аманова 2016 йили Рио-де-Жанейрода ўтказиладиган XXXI ёзги Олимпиада ўйинларига йўлланма олди.\nМаксим Шацких мураббийлик лицензиясига эга бўлди\n02 ноябр 2015, 16:36 1316 кўрилди\nУЕФАнинг А лицензияси учун мураббийлик ўқув курслари якунига етди.\nЎзбекистонлик паралимпиячилар Жаҳон чемпионатида 4 медални қўлга киритишди\n02 ноябр 2015, 11:18 1052 кўрилди\nҚатарнинг Доҳа шаҳрида енгил атлетика бўйича ўтказилган жаҳон чемпионатида Ўзбекистон терма жамоаси аъзолари 1 та олтин, 1 та кумуш ва 2 та бронза медалига сазовор бўлишди.\n27-29 ноябрь кунлари Навоийда Миллий спорт турлари ва халқ ўйинлари фестивали ўтказилади\n01 ноябр 2015, 21:43 2217 кўрилди\nМазкур фестиваль Маданият ва спорт ишлари вазирлиги, Республика Миллий спорт турларини ривожлантириш маркази ва Навоий вилояти ҳокимлиги ҳамкорлигида ўтказилади.\nТошкентда юнон-рим кураши бўйича Ўзбекистон кубоги баҳслари ўтказилади\n30 октябр 2015, 19:10 1147 кўрилди\nБаҳслар 2-3 ноябрь кунлари пойтахтимиздаги “Динамо” спорт мажмуасида ўтказилади.\nАртур Таймазов спортдаги фаолиятини якунлашини маълум қилди\n30 октябр 2015, 10:59 1579 кўрилди\nУ 2016 йилги Рио олимпиадасига бормаслигини ҳам маълум қилган.\nСардор Рашидов Осиёнинг энг яхши футболчиси бўлиши мумкин\n28 октябр 2015, 20:37 2165 кўрилди\nАйни пайтда Қатарнинг “Ал Жайиш” жамоасида фаолиятини давом эттираётган Ўзбекистон миллий терма жамоаси ярим ҳимоячиси Сардор Рашидов 2015 йил якунларига кўра, Осиёнинг энг яхши футболчиси деб топилиши мумкин.\nТаэквондочиларимиз Қозоғистон чемпионатида 15 медалга эга бўлишди\n28 октябр 2015, 16:20 964 кўрилди\nАлмати шаҳрида таэквондонинг WTF йўналиши бўйича катталар ва ёшлар ўртасида Қозоғистон очиқ чемпионати якунланди.\nЎзбекистон – КХДР учрашувини эронлик ҳакамлар бошқариб боради\n28 октябр 2015, 12:24 1257 кўрилди\n12 ноябрь куни ЖЧ-2018 иккинчи саралаш босқичи, H гуруҳи 7-тур ўйинлари доирасида Ўзбекистон – КХДР ўртасидаги учрашув бўлиб ўтади.\nСочида ўтган халқаро мусобақада таэквондочиларимиз умумжамоа ҳисобида биринчи ўринни эгаллашди\n28 октябр 2015, 11:17 1089 кўрилди\nРоссиянинг Сочи шаҳрида таэквондонинг ИТФ йўналиши бўйича анъанавий “Қора Денгиз” кубоги мусобақаси якунланди.\nХалқаро турнирда боксчиларимиз кучли учликдан жой олди\n27 октябр 2015, 19:31 1270 кўрилди\nТуркиянинг Истанбул шаҳрида бокс бўйича ёшлар ўртасида ташкил этилган "Ahmet COMERT" халқаро турнири бўлиб ўтди.\n"Тошкент Урбания 2015" ёшлар фестивали (ФОТО)\n27 октябр 2015, 14:52 1207 кўрилди\n24-25 октябрь кунлари Экобоғда спортнинг шаҳар турлари бўйича анъанавий «Ташкент Урбания 2015» ёшлар фестивали ташкил этилди.\nРашид Қурбонов халқаро турнирда кумуш медалини қўлга киритди\n26 октябр 2015, 16:26 924 кўрилди\nРоссиянинг Ботлих шаҳрида эркин кураш бўйича анъанавий халқаро турнир ўтказилди.\nЎзбекистонлик паралимпиячи Жаҳон чемпионатида совриндор бўлди\n26 октябр 2015, 12:47 1131 кўрилди\nҚатар пойтахти Доҳа шаҳрида ўтказилаётган жаҳон чемпионатида спортчимиз Хусниддин Норбеков бронза медалини қўлга киритди.\nҚозоғистон Очиқ чемпионатининг биринчи кунида спортчиларимиз 5 та медалларга эга бўлишди\n26 октябр 2015, 09:48 868 кўрилди\nОлмаота шаҳрида таэквондонинг WTF йўналиши бўйича Қозоғистон Очиқ чемпионати баҳслари бошланди.\nМиша Ге "Denkova-Staviski Cup" да ғалабага эришди\n23 октябр 2015, 13:49 928 кўрилди\nБолгария пойтахтида фигурали учиш бўйича ўтказилган "Denkova-Staviski Cup" халқаро турнирида ҳамюртимиз Миша Ге ғолиб бўлди.\nВадим Абрамов: "Кетишимни исташган экан, буни ортиқча муҳокама қилмадим"\n23 октябр 2015, 12:27 1722 кўрилди\nОлий лиганинг 25-тури доирасидаги “Қўқон-1912” – “Локомотив” учрашуви (2:2)дан сўнг “темирйўлчилар” раҳбарияти жамоа бош мураббийи Вадим Абрамовни истеъфога чиқарди.\nЎзбекистонлик паралимпиячи Жаҳон чемпионатида Осиё рекордини янгилади\n22 октябр 2015, 16:43 1050 кўрилди\nҚатар пойтахти Доҳа шаҳрида енгил атлетика бўйича жаҳон чемпионати баҳсларига старт берилди.\nЎФФ 2016 йил учун ФИФА реферилигига номзодлар рўйхатини тақдим этди\n22 октябр 2015, 16:37 1745 кўрилди\nФИФА реферилигига номзодлар ҳар йили маҳаллий футбол федерациялари томонидан тақдим этилади ва ФИФА рўйхатдан ўтказилган ҳакамларнинг тасдиқларган рўйхатини маълум қилади.\nРоссиянинг спорт журналисти Денис Казанский ўзбекистонлик футбол мухлислари билан суҳбатда бўлди\n22 октябр 2015, 13:50 1010 кўрилди\n“UzReport TV” ЕЧЛ нинг 3-тур ўйинларини шарҳлаб бориш учун Россиянинг таниқли спорт журналисти Денис Казанскийни таклиф қилди.


ТИВ: Ўзбекистоннинг Кобул ва Мозори Шарифдаги ваколатхоналари фаолиятини давом эттирмоқда\n27 сентябр 2021, Тошкент вақти: 09:48\nЎзбекистоннинг Кобулдаги элчихонаси ва Мозори Шарифдаги консуллиги фаолиятини давом эттирмоқда ҳамда ходимлар ҳали эвакуация қилингани йўқ.\nЎзбекистон Ташқи ишлар вазири расмий вакили Юсуф Кабулжанов бу ҳақда Газета.уз нашрига айтган.\nТолибон кучлари шанба куни Мозори Шарифни босиб олган эди. Айни пайтда Кобул толибон қуршови остида қолмоқда.\nАҚШ Кобулдаги дипломатик миссия ходимларини эвакуация қилишни бошлади.


Қозоғистонда талабаларнинг қурилиш отрядлари ҳали ҳам яшаяпти\nИкки йилдирки, қозоғистонлик талабалар ёзги таътилда қурилиш отрядларига жалб қилинади. Жорий йилда 50 мингга яқин талаба таътил пайтида “Жасил ел” номини олган бу акцияда иштирок этди.\nбу акцияда иштирок этди.\nКуни-кеча Чимкент шаҳрида республика “Жасил ел” акциясининг тантанали ёпилиш маросими бўлди. Ёзнинг жазирама иссиғида қурилиш майдонларида жонбозлик кўрсатган энг фаол ёшлар тантанага таклиф қилинди.\n20 ёшли Мелим Қалимов Отров вилоятидаги “Жасил ел” бўлимига раҳбарлик қилади. Чимкентдаги тадбирга Мелим бошчилигида отровлик 11 талаба ташриф буюрди.\nМ.Қалимовнинг айтишича, ёзги таътилда талабалар ободонлаштириш ва қурилиш ишларига жалб қилинган. Бу ташаббус икки йилдирки, бутун Қозоғистон бўйлаб амалга оширилмоқда.\nМелим Чимкентдаги тадбир орқали бошқа вилоятлардаги тенгдошлари билан тажриба алмашиш имконига эга бўлганини айтди. У ёзги қурилиш отрядларида ишлаб орттирган тажрибалари институтни тугатгач асқотишига ишонади.\nАнор Нурмухонова ҳам ёзги таътилда ободонлаштириш ишлари билан шуғулланган. Унинг билдиришича, таътилда тенгдошлари билан Остона шаҳрини чиқиндилардан тозалаш ишлари билан машғул бўлган.\nАнор қийинчиликлар деярли бўлмаганини, улар учун яратилган шароитлардан қониққанини таъкидлади.\nПойтахтдаги тенгдошларидан фарқли ўлароқ, қурилиш отрядларида ишлаш жараёнида вилоятдаги ёшлар кўплаб муаммоларга дуч келган. Кўп жойларда талабалар учун яшаш шароити деярли бўлмаган.\n”Эрталаб соат саккиздан то кечгача ишлардик. Жуда ҳам чарчардик. Зўрға 1 ой чидадим”, - дейди Ғарбий Қозоғистондаги Техника университети талабаси Гулмира Оспанова жисмоний жиҳатдан қийналганини таъкидлаб.\nТалаба ёшларнинг сўзларига кўра, улар таътил пайтидаги меҳнатлари учун ойига 200 долларга яқин маош олган.\nРасмий маълумотларга кўра, ёзги таътилда 50 мингга яқин талаба меҳнатга жалб этилган. Ёшлардан иборат 640 та қурилиш отряди мамлакат бўйича 1170 та янги уй қуриб битказган. 19 минг гектар майдонда ободонлаштириш ишлари олиб борилиб, жами 11 миллион дарахт кўчати ўтқазилган.\nМаълум бўлишича, кейинги йил ҳам “Жасил ел” акцияси давом эттирилади. Эндиликда талабалар қаторига ишсиз юрган қишлоқ ёшлари ҳамда болалар уйларининг тарбияланувчиларини ҳам қўшиш мўлжалланмоқда.


Путинга икки маротаба музқаймоқ сотган аёл аслида ким? » Ўзбекистон янгиликлари – Zamin.uz\n29 август 2019, 11:27\nАввалроқ, Россия президенти Владимир Путин МАКС-2019 авиасалонида Туркия президенти Ражаб Тоййиб Эрдўғонга музқаймоқ олиб бергани ҳақида хабар берилганди. Сотувчи қиз эса бундан олдин ҳам Путинга музқаймоқ сотгани маълум бўлган. «MK.ru» бу қиз аслида ким эканлиги бўйича суриштирув ўтказди.\nЖурналистлар Жуковскийда мини-суриштирув — сирли музқаймоқ сотувчини қидиришга киришган.\n«У камида Федерал қўриқлаш хизматининг полковниги бўлса керак», — деб ҳазиллашган фуқаролар. Аёл ростдан ҳам полковникми ёки йўқ буни аниқлашнинг имкони бўлмаган. Бироқ музқаймоқ тарихи ростдан ҳам жуда қизиқ бўлиб чиққан.\nЭрдўғон ва Путин музқаймоқ сотиб олган жойда эртаси куни ҳеч қандай музқаймоқ витринаси бўлмаган. Хитой павилони ва «Роскосмос» стенди оралиғида стандарт витринасиз музлаткич бўлган, холос. Авиасалонни айланиб чиққан мухбирлар бу каби сотувчига ҳеч қаерда дуч келмаган.\nЯъни музлаткичлар ва стандарт ҳаворанг кийимдаги сотувчилар бор, бироқ тадбир видеосида тасвирланган кўк кийимли аёл ва унинг аравачаси йўқ. Сотувчилардан ҳеч бири Путинга музқаймоқ сотган одам кимлигини билмаган.\nПутин ва Эрдўғон еган музқаймоқнинг маркаси мутлақо бошқача бўлиши мумкин. Давлат раҳбарининг ташрифи учун кўргазманинг бир қисми ўраб олинган эди, полиция бегоналарни ташқарига чиқариб юборган. Президентларга эса 50—70 нафар Федерал қўриқлаш хизмати ходимлари ҳамроҳлик қилган. Шундай вазиятда қаердандир музқаймоқ аравачаси пайдо бўлиб қолган…\n«Путин мамлакат президенти бўлгани сабаб дуч келган нарсани еб кетавермаслиги аниқ — бу хавфсизлик қоидаларига зид, у истеъмол қиладиган барча маҳсулотлар назоратдан ўтади. Шундай бўлсада ‘Путиннинг музқаймоқчиси’ аслида нима иш билан шуғулланиши қизиқ», — дейилади хабарда.\nЯнгиликлар » Дунё » Путинга икки маротаба музқаймоқ сотган аёл аслида ким?\n12:24 Путин Эрдўғонни музқаймоқ билан меҳмон қилди (видео)\n06:57 Италияда ўзбек қовуни музқаймоқ тайёрлаш учун энг яхши маҳсулот деб топилди\n17:35 “Экопарк”даги музқаймоқ сотувчилари гигиена қоидасига амал қилишмаяпти (видео)


Плутон сайёрасининг қора доғли янги суратлари олимларни ўйлантириб қўйди » Ўзбекистон янгиликлари – Zamin.uz\nNew Horizons фазовий қурилмаси Плутон митти сайёрасининг навбатдаги рангли суратларини узатди. Бу ҳақда «Korrespondent.net»га асосланиб «Дарё» нашри хабар бермоқда.\nКузатувлар тарихидаги энг аниқ рангли фотосуратларда сайёра экватори бўйлаб ғайриоддий қора доғларни кўриш мумкин. Доғларнинг бир текис жойлашгани ва улар орасидаги масофаларнинг тенг эканлиги олимларни ўйлантириб қўйди.\nҲисоб-китобларга кўра, ҳар бир доғнинг ҳажми 480 километрга тенг. «Бу ҳақиқий сир бўлиб турибди – биз бу доғлар нима эканлигини билмаймиз, лекин сабрсизлик билан бу сир очиладиган онларни кутяпмиз», – деди миссия раҳбари Алан Штерн.\nNew Horizons қурилмаси Плутон ва унинг энг йирик йўлдоши – Хароннинг рангли суратларини 20 июнь куни Ерга узатган эди. Бундан ташқари, станция Плутон ва унинг йўлдошлари – Харон, Никта ва Гидранинг оқ-қора суратларини ҳам олган.\nNew Horizons сайёралараро автоматлаштирилган станцияси 2015 йилнинг 14 июль куни Плутонга минимал масофа – 12,5 минг километргача яқинлашиши кутилмоқда.\n12:46 Instagram ўз дизайнини ўзгартирди ва қора-оқ рангга кирди\n12:35 Тармоқда янги Xiaomi Mi 5 флагманининг суратлари пайдо бўлди


Туркманистонда бугун миллий байрам - “Байроқ куни”.\n16 декабр 2019, Тошкент вақти: 09:51\nБайрамга сабаб - президент Сапармурот Ниёзовнинг туғилган кунидир. Ниёзов бугун Пайғамбар ёшига кирди.\nПойтахт Ашхободда ҳарбий парад ва концертлар бўлиб ўтди. Одамлар байроқлар ҳамда Ниёзов портретларини кўтариб, майдон ва марказий кўчалардан ўтдилар.\nШвециянинг Гётеборг шаҳрида Россиянинг консулхонаси олдида этник туркманлар Туркманистондаги сиёсий вазиятдан норозилик билдириб, намойишга чиқдилар.\nАмнести Интернешнл, Хюман Райтс Уотч, Инсон ҳуқуқлари халқаро Хелсинки федерацияси ва инсон ҳуқуқлари Мемориал маркази кеча Туркманистонга оид қўшма баёнот тарқатдилар. Унда бу мамлакатда кўп йиллардан буён инсон ҳуқуқлари доимий равишда поймол қилинаётгани қайд этилади.


Биринчи ўзбек клипи 10 миллионни забт этди » PopCorn.uz - Шоу Бизнес олами хақиқати\nБиринчи ўзбек клипи 10 миллионни забт этди\nСана: 13.02.2017 2396 қайноқ\nБугунги кунда Youtube.com видеохостингига дунё юлдузлари, жаҳон тан олган машхурларнинг ижод маҳсуллари жумладан қўшиқлари, клиплари, саундтреклари жойланади. Уларнинг ҳар бир ижод намунаси биргина Youtube.com видеохостингининг ўзида катта натижаларни қайт этади. Мазкур видеохостингда мана шундай клиплар орасида биринчи расмий ўзбек видеоклипи 10 миллионни забт этди. Бу клип қайси хонанданинг ижод маҳсули экан деб қизиқаётганирсиз?\nУшбу видеоклип санъатимизнинг бетакрор хонандаси Шаҳзоданинг “Шунчаки” клипидир. Икки йил ичида 10 миллион кўрсатгич жуда юқори натижа ҳисобланади ва бундай натижани асосан дунё юлдузларида кузатиш мумкин. Албатта бу нафақат Шаҳзоданинг балки, қўшиқ ва клип ижодкорларининг, санъатимизнинг ютуғи ҳамдир.\nБу ҳали ҳаммаси эмас. Akcent билан куйланган “All alone” дуэти ҳам 14 миллион натижани қайт этмоқда. Қўшиққа клип ишланмасиданоқ шундай юқори натижани кўрсатган бўлса, клип суратга олинганидачи? Тасаввур қилаверинг.\nМана шундай юқори кўрсатгичларни ҳар бир хонандамизнинг қўшиқлари ва клиплари ҳам забт этишини тилаб қоламиз ва уларнинг ижодига янада юксак зафарлар ёр бўлсин деймиз.


"Бухоро" аёллар жамоаси бош мураббийи Обид Ражабов билан суҳбат / CHAMPIONAT.asia\n12:53Азар дебюти ҳақида фикр билдирди 2 12:44Olamsport: Бугун ЖЧда жанг қиладиган боксчиларимиз, юнон-рум курашчимиз ЖЧ финалига чиқди ва бошқа хабарлар 0 12:36Гвардиола: "Эй, "Ливерпуль". Сен чемпионсан, табриклайман" 9 12:15Жейми Каррагер айни дамда дунёнинг энг яхши жамоасини айтди 6 11:55"Барселона"даги мактаб ўқувчиси ажойиб натижа қайд этди 11 11:31Почеттино: "Бекхэм "Тоттенхэм" футболчисига айланиши мумкин эди" 2 11:21Касбидан роҳат олаётган Алимурод Мамадаминов 61 ёшда! 0 11:16Неймар: "Мухлисларни тўғри тушунаман" 5 10:56Бугун футбол. "Локомотив" - "Металлург" 11 10:49"Манчестер Юнайтед" қишда "Реал"нинг асосий футболчиси билан шартнома имзоламоқчи 2 10:39Голландия чемпионати. "Аякс" - "Херенвен" 4:1 1 10:32Туркия Суперлигаси. "Газиантеп" - "Бешиктош" 3:2 0 10:25"Норвич" бош мураббийининг "Манчестер Сити"га қарши ўйин ҳақидаги ажойиб фикрлари 11 10:20ЛаЛига. "Барселона" - "Валенсия" 5:2 2 10:10А Серия. "Интер " - "Удинезе" 1:0 0\n"Бухоро" аёллар жамоаси бош мураббийи Обид Ражабов билан суҳбат\nТеглар : БухороОбид Ражабов\nРажабов Обид Қодирович 1995 йилдан бери "Бухоро" аёллар жамоаси бош мураббийи ҳисобланади. Ушбу мураббий Ўзбекистон аёллар чемпионатида 7 марта бронза ва 1 марта кумуш медалларига эга чиққан.\n“Бухоро” вилоятида аёллар футбол жамоаси илк бор 1995 йилда ташкил топди. Жамоа 2012 йилда Бухоро футбол клуби тасаррувига ўтказилди. Ўша пайтларда жамоада атиги бирта гуруҳ бор эди. Хатто ўринбосарлар таркиби ҳам йўқ эди. Ҳозирги пайтда жамоамизнинг ўринбосарлар таркиби ташкил этилган бўлиб, жамоанинг 90 фоизи ёшлардан иборат. Аввалги раҳбарлар “Бухоро” футболи учун ҳеч нарса қилишмаган. Жамоа қароргоҳида ҳеч қандай шарт-шароитлар йўқ эди. Ўша дамларда мен футболчилар кийим алмаштириш хонасига душ ўрнатиш кераклигини сўраб борганимда мени хатто ҳайдаб солишган. Аёллар жамоасига катта харажатлар ёзилиб ваҳоланки бу пуллар бизгача етиб келмаган. Охирги икки йилда жамоа қароргоҳида катта ўзгаришлар рўй берди. Бир неча сунъий қопламали майдонлар, пляж футболи майдони, “Умид” стадиони қайта таъмирланди, майдон аҳволи яхшиланди ва жамоамиз учун шарт-шароитлар яратиб берилди. Бунинг ҳаммаси “Бухоро” футболи келажаги учун қилинмоқда.\n"Бухоро" эркаклар жамоаси ҳақида\n"Бухоро" жамоасини, ўша жамоа ташкил қилинган йиллардан бери яхши биламан, олдин жамоа "Нурафшон" деб аталарди.\nЯна бир оғриқли савол бор, "нега ҳозирги пайтда Бухоронинг натижалари яхши эмас" бу ўринли савол, чунки ўша биз мақтайдиган "Насаф", "Бунёдкор", "Пахтакор" ва хатто "Машъал" жамоаларида инфратузилма тўгри ташкил қилинган, ёшларга бўлган муносабат юқори.\n"Бухоро" футбол мухлислари ҳақида икки оғиз...\nФутбол кунлари Бухоро стадионига кирган одам, бу ажойиб муҳитни кўриб роҳатланади, бухоролик мухлислар ҳатто республикада анча йиллардан бери пешқадам, стадионга ташриф борасида.\nОйбек Жуманазаров суҳбатлашди\nМуҳсин Муҳаммадиев: «Самарқанд мен учун она шаҳримдек гап» 12\nCoca-Cola Суперлига. "Динамо" ўз уйида "Бухоро"га йирик ҳисобда мағлуб бўлди 58\nCoca Cola Суперлига превьюси. Иккинчи даврада ҳали ютмаган жамоалар тўқнашуви 8\n«Динамо» - «Бухоро»: ким анъанани бузади? 12


Марказий ҳарбий округ ҳудудида “Навоий вилояти тажрибаси”га оид янги тизим доирасида ёшлар учун илк бор ʼʼВатанпарварларʼʼ полигони барпо этилади (фото) - Халқ сўзи\nМарказий ҳарбий округ ҳудудида “Навоий вилояти тажрибаси”га оид янги тизим доирасида ёшлар учун илк бор ʼʼВатанпарварларʼʼ полигони барпо этилади (фото)\n18:46 22 Февраль 2020 Жамият\nКеча, 21 февраль куни Навоий шаҳрида жойлашган Ёшлар марказида ўтказилган илмий-амалий конференцияда “Навоий вилояти тажрибаси”га оид янги тизим ва истиқболдаги режалар ҳақида сўз борди. Бу ҳақда Марказий ҳарбий округ матбуот хизмати маълум қилди.\nДастлаб, ёшлар эътиборига Қуролли Кучлар куч тузилмалари билан ҳамкорликда қурол-аслаҳа ҳамда ҳарбий техникалар кўргазмаси намойиш этилди.\nШундан сўнг, вилоят ҳокими Қобул Турсунов “Ёшларда ҳарбий ватанпарварлик руҳини шакллантириш: Муаммолар, ечимлар ва вазифалар” мавзусидаги илмий-амалий анжуманни очиб берди. Конференцияда Марказий ҳарбий округ қўшинлари қўмондони полковник Айбек Саидов ҳамда вилоят миқёсидаги соҳага алоқадор экспертлар, ҳуқуқ-тартибот идоралари вакиллари, олимлар ўз маърузалари билан қатнашди.\nҚисқа вақт ичида вилоятдаги мактабларда “Ватанпарварлар бурчаги” ташкил этилиб, муассасаларни ҳарбий қисм ва Мудофаа ишлар бўлимларига бириктирилади. Шунингдек, йигит-қизлар билан ҳарбийлашган мусобақаларни ташкил этиш, уларни она Ватанга садоқат руҳида тарбиялаш мақсадида биринчи маротаба округ ҳудудида “Ватанпарварлар” полигони барпо этилади.\nБундан ташқари, Хатирчи, Томди ва Конимех туманларида тарихий-ўлкашунослик музейи ташкил этилади. 6000 нафардан зиёд ёшлар учун янги иш ўринларини яратилади. Ватанпарварлик руҳидаги асарлар яратилиш учун кўрик-танловлар, ҳарбий ватанпарварлик фестиваллари ҳамда ҳарбийларни фарзандлари таҳсил олаётган мактабларда “Менинг дадам – Ватан ҳимоячиси!” мавзусида учрашувлар ўтказилади. МТМларда “Илк қадам” ўқув дастури ишга туширилади. Округ ҳудудидаги полигонларда эса жанговар ва тактик машғулотлар ўтказилиб, унда ёшларни иштироки таъминланади.\nКунни иккинчи ярмида анжуман иштирокчилари ёш тоифасига кўра гуруҳларга бўлиниб, машғулотларга жалб этилди.\nМаълумот ўрнида, жорий йилнинг 10 январь куни Қуролли Кучлар академиясида Ўзбекистон Республикаси Президенти ҳузуридаги Хавфсизлик кенгашининг навбатдаги йиғилишида ёшларни тарбиялаш борасида қўйилган вазифаларни ижроси юзасидан Марказий ҳарбий округ қўмондонлиги ҳамда Навоий вилояти ҳокимлиги билан ҳамкорликда “Йўл ҳаритаси” ишлаб чиқилиб, ҳаётга татбиқ этилмоқда.


2 йил аввал 2916 siyrat.uz\n1.Ҳофиз Суютий раҳматуллоҳи алайҳ\nРобиул аввал ойида мавлидин–набий қилиш ҳақида, унинг шаръий ҳукми, бу иш яхшими, ёмонми, қилган одамга савоб бериладими, йўқми шу ҳақда сўралганида, у киши қуйидагича жавоб берди: “Менинг жавобим шуки, аслида одамларнинг жамланишиб муяссар бўлганича Қуръон тиловати, Набиий соллаллоҳу алайҳи васалламга ишларини аввалида бўлган хабарларни, у зотнинг туғилганларида содир бўлган мўжизаларни ривоят қилишлари ва охирида уларга егулик нарса улашилиб, бунга бошқа нарсалар зиёда қилинмай тарқалиб кетадиган бўлсалар, бидъати ҳасанадир. Уни қилган одамга Набиий соллаллоҳи алайҳи васалламни улуғлагани, у зотнинг мавлидлари муносабати ила хурсандчилик изҳор қилгани учун савоб берилади”.\n2.Ибн Ҳажар Ҳайтамий раҳматуллоҳи алайҳ\nХуллас калом: “Бидаъти ҳасанани мандуб эканлигига иттифоқ қилинган. Мавлид қилиш ва инсонларнинг унга жамланиш (ҳукми) шунингдекдир, яъни: бидъати ҳасанадир”.\n3.Имом ибн Жавзий раҳматуллоҳи алайҳ\n“Мавлиднинг ўзига хос хусусиятларидан бири ўша йили омонлик, орзу ва мақсадларнинг ушалиши ила нақд ҳурсандчиликка етишишдир”.\n4.Имом ибн Ҳажар Асқалоний раҳматуллоҳи алайҳ\n“Мавлиднинг асли бидъат бўлиб, у ҳақида биринчи уч асрдаги салафи солиҳлардан ҳеч нарса нақл қилинмаган. Лекин, шу билан бирга бу иш яхшиликларни ва унга зид бўлган нарсаларни ўз ичига олгандир. Бас, ким яхшиликларини олиб, ёмонликларидан четда бўлса, бидъати ҳасана бўлади. Ким бундай қилмаса, бўлмайди”.\n5.Имом Саховий раҳматуллоҳи алайҳ\n“Дастлабки уч асрдаги салаф солиҳлардан бирортаси мавлид қилмаган. Кейин пайдо бўлган. Ер юзини турли бурчак ва шаҳарларида ислом аҳли мавлид қилиш, ўша кеча турли садақотлар ҳамда мавлид ўқишга рағбат қилишда бардавом бўлдилар. Мавлид барокатидан уларга мўл–кўл, файзу–футуҳлар зоҳир бўлди”.\n6.Имом ибн ал–Ҳааж ал–Моликий раҳматуллоҳи алайҳ\n“Мадхал” китоби соҳиби: “Бу муборак ойда аввалги ва охиргиларнинг саййидини бизларга неъмат қилиб берган Зот Мавломиз субҳанаҳу ва таолога бу улуғ неъматларга эга қилгани учун шукр қилиб, гарчи Пайғамбаримиз соллаллоҳу алайҳи васаллам бу ойда ибодатларни зиёда қилмаган бўлсалар–да, ибодат ва яхшиликларни зиёда қилишимиз керак. Зиёда қилмаслиги эса умматига раҳмли ва меҳрибон бўлганлигидандир. Чунки Пайғамбаримиз соллаллоҳу алайҳи васаллам (кўп) амалларни умматига фарз бўлиб қолиши (натижада машаққатга дучор бўлишлари)дан хавфсираб, уларга меҳру–шафқати ўлароқ тарк қилганлар. Лекин душанба куни рўза тутишлари ҳақида сўралганларида, “Мен туғилган кун”, дея бу улуғ ойнинг фазилатига ишора қилганлар. Демак, бу куннинг улуғлиги, туғилган ойининг ҳам шарофатли эканлигини ўз ичига олади. Бу ойни Аллоҳ фазилатли қилган нарсалар билан эҳтиром қилишимиз лозим бўлади. Замон ва маконнинг фазилати Аллоҳ таоло хослаган ибодатларни қилиниши билан бўлади. Пайғамбаримиз соллаллоҳу алайҳи васаллам фазилатли вақтларни эзгу, яхши ишларни кўп қилиш ила хослаганлар”.\n7.Ҳофиз Абдурроҳим ал–Ироқий раҳматуллоҳи алайҳ\nВалима–тўйлар, мискинларни таомлантириш ҳар доим мустаҳаб саналиб келган. Унга шодлик, робиъул аввал ойида Расулуллоҳ соллаллоҳу алайҳи васалламнинг нури зоҳир бўлгани учун хурсандчилик қўшилса, қандай қилиб мустаҳаб бўлмайди?! Уни бидъат эканлигидан макруҳ ишлиги келиб чиқмайди. Бир қанча бидъатлар гоҳида вожибга айланади”.\n8.Ҳофиз Шамсиддин ибн Жазарий раҳматуллоҳи алайҳ\nИмоми Суютий раҳматуллоҳи алайҳ айтади: “Сўнгра, қорилар имоми Ҳофиз Шамсиддин ибн Жазарийнинг “Урфут таъриф бил мавлидиш шариф” китобида ушбуларни кўрдим: Абу Лаҳаб ўлимидан сўнг тушда кўрилиб, ҳолинг қандай дейилганда, у: “Мен ўтдаман, лекин мендан ҳар душанба куни азоб енгиллатилади. Панжам орасидан шу миқдордаги сувни сўраман, – деди–да, бармоғи учига ишора қилди. – Сабаби чўрим – Сувайбани Пайғамбар соллаллоҳу алайҳи васаллам туғилганлиги ҳушхабарини айтганда озод қилгандим. Қолаверса, Сувайба у зотни эмизганди. Агар, Қуъони Карим мазаммат қилиб, сура нозил қилган Абу Лаҳабдек кофир Пайғамбар соллаллоҳу алайҳи васаллам туғилган кечада хурсанд бўлгани учун ўт ичида туриб яхши мукофот олса, Муҳаммад соллаллоҳу алайҳи васалламнинг умматларидан бўлган мусулмон у зотнинг мавлидига хурсанд бўлса, яна қудрати етганича муҳаббат қилса, бу кишининг ҳоли қандай бўларкин?! Умрим ҳаққи, унинг Саховатли Аллоҳдан оладиган мукофоти фақатгина ундай бандасини ўз фазли ила наъийм Жаннатига киргизмоқлигидир.\n9.Имом Абу Шома (Имом Нававийнинг шайхи) раҳматуллоҳи алайҳ\n10.Ҳофиз Ибн Носириддин Димашқий раҳматуллоҳи алайҳ\nЎзининг “Вирдис содий фии мавлидил ҳодий” номли китобида қуйидагиларни айтади: Саҳиҳ қавлда айтилишича, ҳар душанба куни Абу Лаҳабдан дўзахнинг азоби енгиллатилади. Чунки, у шу куни Расулуллоҳ соллаллоҳу алайҳи васалламнинг туғилганларидан масрур бўлиб Сувайбани озод қилган. Шеър:\nЁмонлиги аён бўлган куфр–у орда,\nҚўли қурсин, жойи абадий норда.\nЕнгиллик бўларкан душанба рўзи,\nАҳмадга севинган кўрганда кўзи.\nНе деб ўйлайсан, бир мўмин банда,\nУмр бўйи Аҳмадга шод ўтган онда.\n11.Камол ал–Удфувий ал–Мисрий раҳматуллоҳи алайҳ\n“Ат–толеъ ас–саъийд” китобида айтади:\n“Бизга ишончли дўстимиз Носуриддин Маҳмуд ибн ал–Имоднинг ҳикоя қилишича, Абу Тоййиб Муҳаммад ибн Иброҳим ас–Сибтий ал–Моликий Қус (Мисрдаги шаҳар)нинг меҳмони, илмига амал қиладиган уламолардан бири, Пайғамбаримиз соллаллоҳу алайҳи васалламнинг мавлид куни мадраса олдидан ўтаркан, муаллимга: “Эй фақиҳ, бу кун хурсандчилик ва шодлик кунидир. Болаларга жавоб бер”, – дер эди. Сўнг, муаллим бизларга жавоб бериб юборарди”.\nМана шу ҳам у киши томонидан мавлидни тақрири ва инкор қилмаганига далил бўлади. У зот моликий мазҳаби фақиҳларидан, кўп илмларда моҳир, тақволи киши эди. Абу Ҳайён у зотдан таълим олган.


ҲАЙИТ НАМОЗИ ЎРНИГА… — KUKALDOSH.UZ\n22.05.2020 / - Мақолалар\nБугунги кунда дунё бўйлаб кенг тарқалган коронавирус пандемияси афсуски, юртимизни ҳам четлаб ўтмади. Айни мураккаб даврда юртимизда эпидемиологик вазиятни жиловлаш, аҳоли саломатлигини ҳар томонлама муҳофаза қилиш учун жорий қилинган карантин ва бир қатор чекловлар натижасида шукрки, касалликнинг тарқалиши паст даражада сақланиб турибди.\nЭпидемия сабаб жамоат бўлиб ўқиш имконияти мавжуд эмаслиги, мўмин-мусулмонларнинг зиммасидан ушбу ибодатни соқит бўлишини маълум қилиб Ўзбекистон мусулмонлари идораси Уламолар Кенгашининг 2020 йил Рамазон ҳайитини нишонлаш тўғрисидаги Баёноти эълон қилинди. Ҳайит намозининг ўрнига “зуҳо” номли нафл намоз ўқиш тавсия қилинди.\nШариатда фарз ва фожиб бўлган ибодатларни ўз вақтида адо қилиши мажбурий. Мусулмон инсон учун масалан беш вақт намозни ва рамазон рўзани узрсиз ҳолда тарк қилишга ёки кечиктиришга ихтиёр берилмаган. Мусулмон инсон фарз ва фожиб амалларни ўз вақтида бажариш билан зиммасидага мажбурият ўзидан соқит қилган бўлади.\nШариатимизда мана шу мажбурий ибодатлар билан бирга ихтиёрий ибодатлар ҳам бор. Ихтиёрий ибодатларни “Нафл ибодатлар” деб ноланади. Уларнинг ҳукми мустаҳаб бўлади. Бу амални ихлос ва эътиқод билан қилган банда Аллоҳ таолога қурбат ҳосил қилади, Аллоҳ уни яхши кўради ва ўзига яқин бандалар қаторига қўяди.\nАна шундай мустаҳаб намозлардан бири зуҳо намозидир. Унинг фазилати ҳақида бир неча ҳадиси шарифлари ривоят қилинади. Улардан бирида қуйдаги ҳадиси қуддусий ривоят қилинади.\nعَنْ أَبِي الدَّرْدَاءِ ، وَأَبِي ذَرٍّ ، عَنْ رَسُولِ اللهِ صَلَّى اللَّهُ عَلَيْهِ وَسَلَّمَ عَنِ اللهِ تَبَارَكَ وَتَعَالَى أَنَّهُ قَالَ : ابْنَ آدَمَ ارْكَعْ لِي أَرْبَعَ رَكَعَاتٍ مِنْ أَوَّلِ النَّهَارِ أَكْفِكَ آخِرَهُ.\nАбу Дардо ва Абу Зарр розияллоҳу анҳумо Пайғамбар соллаллоҳу алайҳи васалламдан ривоят қилади: Пайғамбарсоллаллоҳу алайҳи васаллам Аллоҳ таолодан ривоят қиладилар: “Аллоҳ таоло: “Эй одам фарзанди, мен учун куннинг аввалида тўрт ракъат ўқигин, куннинг охирида сенга кифоя қиламан”, деди”.\nЯна бошқа бир ривоятда унинг фазилати қуйдагича баён қилинади.\nعَنْ أَبِي هُرَيْرَةَ ، قَالَ : قَالَ رَسُولُ اللهِ صَلَّى اللَّهُ عَلَيْهِ وَسَلَّمَ : مَنْ حَافَظَ عَلَى شُفْعَةِ الضُّحَى غُفِرَ لَهُ ذُنُوبُهُ وَإِنْ كَانَتْ مِثْلَ زَبَدِ البَحْرِ.\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Ким зуҳонинг бир жуфтига доим бўлса унинг гуноҳлари денгиз кўпигича бўлса ҳам кечирилади”, дедилар.\nЗуҳо намозини қуёш чиқиб бир миқдор кўтарилгандан сўнг завол (соат 11:30) вақтигача тўрт, саккиз ёки ўн икки ракъат ўқиш мумкин бўлади. Ҳайт кунлари ҳайт намози мана шу зуҳо намозининг ўрнига жорий бўлган, шунинг учун ҳайт кунлари зуҳо намози ўқилмайди. Яъни зуҳо намозини ўқиш макруҳ бўлади.\nАммо, бугун коронавирус инфексияси сабаб юртимиздаги карантин қоидаларига риоя қилган ҳолда жамоат бўлишимиз мумкин эмас. Бизнинг ҳанафий мазҳабида ҳайит намозини адо этиш учун жамоат шарт қилинган. Шу сабабли, ҳайит намозини ёлғиз ўқиб бўлмайди. Фақийлар китобларида: “Ҳайит намозига улгура олмаган кимса ёлғиз ўзи ҳайит намозини ўқий олмайди. У ҳоҳласа тўрт ракъат зуҳо намоз ўқийди”, дейилади. Бу нарса худди жума намозига улгурмаган кимса, ўша вақтнинг пешин намозини ўқигандек, ҳайт намозига улгурмаган кимса, ўша вақтнинг зуҳо намозини ўқийди, деганидир.\nДемак, биз узр сабабли бу йилги ҳайт намозини ўқий олмасакда, унинг ўрнига зуҳо намозини ўқишимиз мумкин.\nЖалолиддин Холмўминов, “Кўкалдош” ўрта махсус билим юрти мударриси


14:50 / 04.10.2017\nДон казаклари ИШИД томонидан Сурияда қўлга тушган россиялик ҳарбий асирлар сифатида намойиш этилган асирлардан бири Роман Заболотнийни танишди. Бу ҳақда Дон ҳарбий бошқармасидаги ҳарбийлар, Заболотнийнинг хизматдошларига асосланган ҳолда "Интерфакс" агентлиги хабар тарқатди.\n"Казаклар унинг қайтиши учун дуо қилишарди. Улар учун бу видео шокка туширувчи видео бўлди", дейилган агентлик хабарида.\nМанбанинг қайд этишича, Роман Заболотний фаол ва намунали казак бўлган, у Россияда кемачи бўлиб ишлаган. Охирги вақтларда у билан алоқа узилиб қолганди. Унинг Сурияга кетиш ниятидан ҳеч кимнинг хабари бўлмаган. Ҳозирда унинг хизматдошлари Романнинг оиласини қўллаб-қувватлашмоқда.\nБундан аввалроқ "Новая газета" нашри асирликдаги иккинчи россиялик "Ҳарбий биродарлар. Домодедово" жамоат ташкилоти аъзоси бўлгани ҳақида ёзганди.\n"Ҳа, бу ўша. У қандай Сурияга бордию, қандай асирга тушган экан. Биз қолганини билмаймиз", - деганди ташкилот вакилларидан бири нашр мухбирига.\n28 сентябрь куни ИШИД жангарилари икки рус асирни намойиш этиб, улар Суриянинг Дайр-эз-Заврдаги ҳарбий ҳаракатлар вақтида асирга тушган россиялик ҳарбий хизматчилар эканини маълум қилишганди.\nВидеода кулранг коржома кийган икки кишини кўриш мумкин, улардан бири рус тилида гапиради ва Аш-Шол яқинида асирга тушганлари ҳақида айтади. Бу Ростов вилоятида яшаган Роман Васильевич Заболотний. У шериги Сурканов Григорий Михайлович Москва вилояти, Домодедово туманидан эканини гапирган (у бутун видео давомида жим турган. Унинг юзида калтаклаш аломатлари кўриниб турибди, унинг ўнг кўзи кўкариб, юмилиб қолган). "Новая газета" мухбири кейинчалик унинг аниқ фамилияси Цурканов эканини аниқлади.\nУшбу видеога Россия Мудофаа вазирлиги муносабат билдирди ва улар Суриядаги ҳарбий ҳаракатлар давомида асирга тушган ҳарбийлар эканини инкор этди.\nСурия Дон казаклари


"Агарда собиқ президент айбдор деб топилса, у ўлим жазосига ёки умрбод озодликдан маҳрум этиш жазосига ҳукм қилинади", - деб ёзади нашр.\nСуданни 30 йил бошқарган ал-Башир 11 апрелда ҳарбийлар томонидан давлат раҳбарлигидан четлаштирилганди. Ҳукумат бошқарувини ҳарбий кенгаш ўз қўлига олган. Сентябрда эса муваққат ҳукумат шаклантирилди.\nСуданда кулолчилик фабрикасидаги ёнғинда 24 киши ҳалок бўлди\nСуданда янги бош вазир тайинланди


Маданият ва аҳоли дам олиш масканлари ҳамда истироҳат боғлари мавсумга тайёрми? - zarnews.uz\nВилоят ҳокимлиги матбуот хизматининг маълумотига кўра, вилоятдаги маданият ва аҳоли дам олиш масканлари ҳамда истироҳат боғларининг мавсумга тайёргарлик ҳолати, ишчи гуруҳ томонидан ўрганиш натижалари атрофлича таҳлил қилинди.\nУнда Самарқанд ва Каттақўрғон шаҳри, Ургут, Тайлоқ, Оқдарё ҳамда Қўшработ туманлари маданият ва истироҳат боғларининг мавсумга тайёр эмаслиги, олиб борилаётган ишлар қониқарсиз аҳволдалиги кўрсатиб ўтилди. Шунингдек, маданият марказларининг бугунги аҳволи ҳам муҳокама этилиб, бу борадаги ишларни ташкил этишда вилоят маданият бошқармаси, туман ва шаҳар маданият бўлимлари мутасаддиларининг фаолияти танқид қилинди.\nМуҳокама якунида вилоят маданият бошқармаси бошлиғи Шарофов Баҳодир Негматовичга юклатилган вазифаларни бажаришда ўзибўларчилик билан ёндашганлиги учун интизомий жазо чораларини қўллаш ҳамда Каттақўрғон шаҳар маданият бўлими бошлиғи Бозоров Одил Кадировични эгаллаб турган лавозимига лойиқлиги масаласини кўриб чиқиш учун маданият вазирлигига расмий хат йўллашга хулоса қилинди.\nШунингдек, муҳокамага қадар Булунғур туман маданият бўлими мудири Исаков Алимбой Расулович ва маданият ва истироҳат боғи директори Ҳайдарова Нилуфар Усмоновналар ўз аризаларига кўра эгаллаб турган лавозимидан озод этилди. Пайариқ туман маданият бўлими мудири Аширов Фахриддин Зайниддиновичнинг фаолияти эса “Хайфсан” интизомий жазоси билан баҳоланди.\nТеглар: Маданият истироҳат боғи


20 апрел 2021, Тошкент вақти: 12:12\nМазкур акцияда Тошкентда сўнгги йилларда мунтазам бўлиб ўтаётган норозилик чиқишларининг фаол иштирокчилари қатнашди. Улардан бири инсон ҳуқуқлари ҳимоячиси Елена Урлаевадир.\n“Биз жорий йилнинг 1 июнь куни Ўзтелерадиокомпания олдида оммавий митинг ўтказишга рухсат сўраб Тошкент шаҳри ҳокимлигига ариза билан мурожаат қилганмиз. Бироқ икки ойдан буён мурожаатимизга жавоб қайтарилмаётир. Бугун ҳам ҳокимликнинг аризамизга жавоб беришини талаб қилиб, пикетга чиққанмиз”, - деди Е.Урлаева.\nЕ.Урлаева, шунингдек, ҳокимликнинг бу сукути розилик белгиси сифатида қабул қилиниши, 1 июнь куни Президент Ислом Каримов сиёсатини қоралаб норозилик митинги ўтказилишини билдирди.\nИнсон ҳуқуқлари ҳимоячи Абдужалил Бойматовнинг таъкидлашича, у май ойида Ўзбекистон ҳукумати томонидан мухолифатдаги партиялар ва хорижий журналистларга нисбатан тазйиқлар янада кучайтирилганидан, 28 март куни Чорсу бозорида милиционер томонидан уриб ўлдирилган Аҳмаджон Турдиевнинг қотили устидан жиноят иши қўзғатилмаётганидан норозилик билдирмоқда.\n“Озодлик” мухбири воқеа жойида бўлганида оддий фуқаролар пикетчиларнинг плакатларини қизиқиш билан ўқиётганига гувоҳ бўлди. Шундай фуқаролардан бирининг айтишича, мамлакатда ноҳақлик кўп. Айниқса, ҳуқуқ-тартибот ходимларининг зўравонликлари кучайган. Қурби етган аҳоли Ўзбекистондан хорижга чиқиб кетишга ҳаракат қилмоқда. Халқ бу ердаги аҳволдан тўйган.\nШаҳар ҳокимлиги вакиллари пикетчилар билан мулоқотга чиқмади.


Кудрин: рублнинг қулашига йўл қўймаслик мумкин эди\n23:11 / 17.06.2016\nРоссия собиқ молия вазири Алексей Кудрин агар Россия ўтган йилларда нефть-газдан олинадиган даромадлардан боғлиқликни камайтирганда рублнинг қулашига йўл қўймаслик мумкин эди, деб ҳисобламоқда. Бу ҳақда РИА “Новости” ахборот агентлиги хабар берди. Кудрин Россиянинг иқтисодий блокининг нефть сотишдан Россиядан кўра кўпроқ даромад оладиган Саудия Арабистони ва Норвегиядаги ҳамкасбларидан ўрганишга чақирди.\n"Саудия Арабистони ва Норвегия тажрибаси бундан қутулиб қолиш мумкинлигини кўрсатди", деб айтди Кудрин.\nКудрин рублни эркин сузишга қўйиб юборган Россия банкини мақтади.\n"Албатта бу шармандалик. Бироқ рублни қўйиб юбориш керак эди, Марказий банк ҳеч нарса қила олмасди. Сузувчи курс муқаррар эди", деб айтди Кудрин.\nАввалроқ Кудрин рублнинг қадрсизланишини шармандалик деб атаганди. "Миллий валютанинг 2 мартадан кўпроққа қадрсизланиши – бу иқтисодиёт учун жавоб берувчи ҳукумат учун шармандалик. Бу бизнес, экспорт учун барқарор шароитлар яратиб бера олмаслигимизни англатади", деб айтганди Кудрин.


Сантяго Руиз-Моралес, Ўзбекистон-Испания дўстлик жамияти раиси:\n– Юртингизда ўтган аввалги сайловларда ҳам қатнашганман. Сайловларни очиқ ва ошкора, демократик тамойилларга, жаҳон андозаларига мос тарзда ўтказиш учун барча имкониятлар мавжуд.\nБуни Олий Мажлис қуйи палатасига ўтаётган сайловлар жараёни ҳам яққол кўрсатиб турибди. Тошкент шаҳридаги бир қатор сайлов участкаларига бордим. Фуқаролар ўз конституциявий ҳуқуқини эркин амалга оширмоқдалар. Сайлов участкаларида кўплаб журналистлар, маҳаллий кузатувчилар, жумладан, сиёсий партияларнинг вакиллари овоз бериш жараёнини синчковлик билан кузатиб туришибди. Бу ҳам демократиянинг амалдаги бир ифодасидир.\nМамлакатингизда ўтаётган сайловни кузатиш учун уч юзга яқин халқаро кузатувчи ташриф буюргани бежиз эмас. Бу Ўзбекистоннинг нуфузи ошиб бораётганидан, юртингизда амалга оширилаётган кенг кўламли ислоҳотлар, иқтисодий юксалиш борасидаги улкан ютуқлар халқаро миқёсда катта қизиқиш уйғотаётганидан далолатдир.


Божхоначилар 9,6 млрд. сўмлик қинғир режани фош этишди - Zamin.uz\nБожхоначилар 9,6 млрд. сўмлик қинғир режани фош этишди\nТовар-моддий бойликларини юртимизга турли ноқонуний йўллар билан олиб киришга бўлган уринишларга қарши божхона органлари томонидан тизимли равишда кураш олиб борилмоқда.\nХусусан, Давлат божхона қўмитаси Контрабандага қарши курашиш ва божхона аудити бош бошқармаси тезкор ходимлари томонидан ўтказилган тадбир давомида йирик миқдордаги товарларни божхона назоратидан четлаб олиб ўтишга оид қинғирлик фош бўлди.\nХорижий давлатдан пойтахтимизда фаолият юритувчи масъулияти чекланган жамиятлардан бирининг номига олиб келинган юк контейнерлари Тошкент шаҳар божхона бошқармаси “Тошкент-товар” ташқи иқтисодий фаолият божхона постида ўрнатилган тартибда божхона кўригидан ўтказилди.\nНатижада, автомобиль эҳтиёт қисмлари жойлаштирилганлиги кўрсатилган мазкур 3 та контейнерларда ҳужжатларда қайд этилмаган, умумий қиймати 9 миллиард 612 миллион сўмлик кийим-кечаклар ва бошқа товарлар мавжудлиги аниқланди.\nҲозирда юқоридаги ҳолат юзасидан божхона органлари томонидан суриштирув ҳаракатлари давом эттирилмоқда. “Замин” янгиликларини “Инстаграм”да кузатиб боринг\nБожхоначилар салкам 1,4 миллиард сўмлик қинғирликка чек қўйишди\n2-02-2021, 17:38, Жамият\nБожхоначилар ҳужжатдан тушиб қолган 1 млрд. сўмлик товарларни фош этишди\n19-12-2020, 20:47, Жамият


У эски, биз янгимиз - Hidoyat.uz\nАсосий саҳифа Мақолалар У эски, биз янгимиз\nЧоп этилди Iyun 7, 2020 У эски, биз янгимизda fikr bildirishni o'chirish\nЯҳё ибн Муоз айтдилар:\n“Эй Одам боласи, шайтондан эҳтиёт бўл, чунки у эски, сен эса янгисан.\nУ бекорчи, сен машғулсан.\nУнинг ҳиммати битта, у ҳам бўлса сени ҳалокатга дучор қилиш, сенинг ҳимматинг эса кўпдир.\nУ сени кўради, сен эса уни кўрмайсан.\nСен уни унутасан, у эса сени унутмайди”.\nМасжидларда карантин давридаги тартиб-Қоидалар (ИНФОГРАФИКА)


Эрон ташқи ишлар вазирлиги матбуот вакили Ҳамид Ризо Осифий бугун берган баёнотида Исроил ҳарбийларининг таҳдидини “ёш болалик” дея баҳолаб, Эронга қарши ҳарбий чоралар “мушкул оқибатларга” олиб келиши мумкинлигидан огоҳлантирди.\nянвар 22, 2006\nЭрон расмийсиснинг баёноти, Исроил мудофаа вазири Шаул Мофазнинг Теҳрон ўз ядровий дастурини тўхтатмаса, Исроил Эронга қарши ҳарбий чоралар кўришга тайёр, деган баёнотига жавобан айтилди.\nОсифий шунингдек, феврал бошида ўтказилажак Халқаро атом энергияси агентлигининг фавқулодда мажлисини “сиёсий ўйин”, дея танқид қилди.\nТеҳрон ўзининг мунозарали ядровий дастури БМТ Хавфсизлик кенгашига оширилишидан хавотирда эмаслигини қўшимча қилди Осифий.\nБритания, Франция ва Германия 2 февралга Халқаро атом энергияси агентлигининг фавқулодда мажлисини чақирган эди.\nБундан ташқари, Осифий Эрон ўзининг ҳорижий банклардаги маблағларини бошқа ҳисобларга ўтказаётгани ҳақидаги хабарларни инкор этди.\nБундан олдин Эрон марказий банки раиси Иброҳим Шайбоний Эрон Европа банкларидаги ўз пулларини чиқариб олиши фойдадан ҳоли бўлмаслигини айтган эди.\nАйни пайтда, Швейцариянинг UBS банки ўзининг эронлик мижозлари, жумладан хусусий шахслар, тадбиркорлар ва давлат идоралари билан алоқаларни узишини билдирди. Банк вакилига кўра бу қарор сиёсий сабабларга асосланмаган.\nШвейцариядаги энг йирик банк ҳисобланмиш UBS матбуот вакилига кўра, эронлик мижозлар билан алоқаларни тўхтатиш ўтган йили бошланган. Бунга эронлик мижозлар билан ишлашда қонунларга амал қилишнинг қимматга тушиб кетаётгани ҳамда норматив ва хавфсизлик масалаларидаги ноаниқликлар сабаб бўлган.\nАйни пайтда, Германия ташқи ишлар вазири Вальтер Шатйнмайер Эрон ядровий дастури бўхронини дипломатик йўллар билан ҳал этиш тарафдори эканини айтиб, бу борада ҳарбийлаштирилган ёндашувни тутмасликдан огоҳлантирди.\nШатйнмайер ўз баёнотини, Эрон ташқи ишлар вазирлиги матбуот вакили Ҳамид ризо Осифий Европа Иттифоқини музокараларга қайтишга чақирганидан кейин берди.


Ўзбекистон консули Владимирдаги фожиа жойига жўнаб кетди\n14:18 / 06.10.2017\nЎзбекистон консули Тоҳир Арипов Москвадан фожиали йўл-транспорт ҳодисаси содир бўлган Владимир вилоятига йўл олди. Бу ҳақда ТАСС Ўзбекистон ТИВ матбуот хизматига асосан хабар бермоқда.\n"Ўзбекистон Республикасининг элчихонаси ҳодиса ҳақида ўз вақтида хабардор этилди, консул Тоҳир Арипов воқеа жойига жўнаб кетди. Ҳалок бўлганлар ва жабрланганларнинг шахсини аниқлаш бўйича ишлар бошланди", - дея қайд этишган ТИВдан.\n"Агар керак бўлса, элчихонанинг бошқа ходимлари ҳам Владимир вилоятига консулга ёрдам бериш учун юборилади", - дея қўшимча қилишган матбуот хизматидан.\nKUN.UZ’нинг ҳукуматдаги воқеадан хабардор манбаси маълум қилишича, автобус ичида 58 киши бор эди, 20 киши ҳалок бўлган, уларнинг 18 нафари ўзбекистонликлардир. Россия Соғлиқни сақлаш вазирлигининг ҳудудий бошқармаси ва Тергов қўмитаси маълумотларига кўра эса, ЙТҲ оқибатида 19 киши ҳалок бўлган, шундан бири ёш бола. Бу борадаги маълумотлар ҳозирча дастлабки бўлиб турибди ва бир-биридан фарқ қилмоқда.\nРоссия Тергов қўмитасининг транспорт бўйича Москва минтақалараро тергов бошқармаси ЙТҲ бўйича РФ ЖКнинг 263-моддаси 3-қисми билан жиноят иши қўзғатди.


Атамбоев: «Қўрқув ва хиёнат, разолат ва ёлғонга асосланган ҳокимият ҳеч қачон мустаҳкам бўлмайди» » Ўзбекистон янгиликлари – Zamin.uz\n13 ноябрь 2019, 11:05\nҚирғизистон собиқ президенти Алмазбек Атамбоев мамлакатдаги вазият ва Қўй-Тош қишлоғида 7-8 август кунлари содир бўлган воқеалар ҳақида очиқ мурожаат билан чиқди. Бу ҳақда Knews'га таяниб Kun.uz ёзмоқда.\n«Азиз ватандошлар! 2019 йил 7 август куни уйимга МХДҚ махсус кучларининг ноқонуний қуролли ҳужуми ва Қирғизистон собиқ президенти билан анъанавий учрашувга йиғилган тинч аҳолининг ўққа тутилганига уч ой бўлди.\nҒазабланган маҳаллий аҳоли ва отишма ҳақида ОАВдан хабар топган бошқа фуқаролар МХДҚ ҳамда ИИВнинг ноқонуний хатти-ҳаракатлари туфайли менинг уйим ва унга яқин атрофда тўпланди. Одамларнинг ғазабига қарамай, хавфсизлик кучлари ўзларининг ноқонуний ҳаракатларини давом эттирди ва натижада тўқнашувлар юз берди. Кўплаб одамлар жароҳат олди, бир киши ҳалок бўлди», - дейди Атамбоев.\nУнинг билдиришича, ҳокимиятнинг бундай ҳаракатлари мамлакат манфаатларига зид келади. Бу шахсан президент Сооронбай Жээнбековнинг ташаббуси экани ҳамда фақат битта мақсадни кўзлаши айтилади - собиқ президент Алмазбек Атамбоевнинг обрўсини тўкиш, уни руҳан йўқ қилиш.\n«Мен президент сифатида ҳалол ишладим ва сизнинг ёрдамингиз билан биз Қирғизистонни ривожлантириш, миллий руҳни кўтариш учун кўп ишларни амалга оширдик. Хатоларим бор эди, мен буни очиқчасига тан олдим ва Қирғизистон халқидан узр сўрадим. Баъзи дўстларим ва ёрдамчиларимга жуда ишонгандим, хавфсизлик кучларига қаттиқ таяниб юбордим. Аммо мен Қирғизистон халқи манфаати, мамлакат номи ва халқи учун виждонан ишладим.\nБугунги ҳукумат сиёсатчиларни қўрқитди ва фуқароларга объектив ҳамда холис маълумот олиш имконини ёпиб қўйди. Бундай вазиятда кўпчилик, А. Солженициннинг сўзлари билан айтганда, «ёлғонни мавжудлик шакли каби» ва «сотқинликни мавжудлик шакли сифатида» танладилар.\nБироқ, фақат қўрқув ва хиёнат, разолат ва ёлғонга асосланган ҳокимият ҳеч қачон мустаҳкам бўлмайди. Вақт ҳамма нарсани ўз ўрнига қўйишига ишонаман. Эркинликни севувчи Қирғизистон халқи мағрурлик ва инжиқлик қаерда-ю, принциплар қаерда эканини ўзи аниқлаб олади. Ким порахўр амалдорлар ва оилавий кланларнинг манфаатларини кўзлаб ишлагани, кимлар эса Қирғизистон Республикасининг миллий манфаатларини ўйлагани ҳали ошкор бўлади. Ким ҳақиқатан ҳам халқ бирлигини мустаҳкамлаш учун ишлагани, кимлар эса фақат қуруқ сўз билан чеклангани фош бўлади. Вақт ҳамма нарсани ўз ўрнига қўйиб қўяди!» - деб ёзади Атамбоев.\nТеглар: Атамбоев собиқ президент Қирғизистон\nЯнгиликлар » Дунё » Атамбоев: «Қўрқув ва хиёнат, разолат ва ёлғонга асосланган ҳокимият ҳеч қачон мустаҳкам бўлмайди»\n00:20 Атамбоевнинг ҳамқишлоқлари Қирғизистон президентига мурожаат билан чиқди\n22:30 Атамбоев маъмуриятининг собиқ раҳбари ҳибсга олинди


ЎзА - Ўлиб бораётган шаҳарлар\n15.09.2018 11:24 Чоп этиш версияси\nЎлиб бораётган шаҳарлар\nСарлавҳани ўқиб, “шаҳарлар ҳам ўлар эканми?”, деган саволни беришингиз мумкин. Бу ерда гап кўчма маънода кетмоқда.\nОдамлар яшамаганидан кейин шаҳарлар ҳам “ўлади”. Бунга табиий офатлар – сув тошқинлари, қуюн, бўрон, тўфон, вулқон отилиши, зилзилалар сабаб бўлади. Ҳозир биз табиий офатлар натижасида эмас, балки инсонларнинг таъсирида йўқ бўлиб кетаган шаҳар ва қишлоқлар ҳақида сўз юритамиз.\nРоссияда сув остида қолган шаҳарлар ҳақида гапирганда, бу рўйхатга Молога, Калязин, Корчева, Весьегонск, Пучеж, Спасск-Татарский, Бердск, Шагонар каби шаҳарларни киритиш мумкин. Бу шаҳарлар сув омборлари қурилиши муносабати билан сув остида қолган.\nТўғри, шаҳар аҳолиси бошқа жойга кўчирилган. Масалан, Самара вилоятидаги Ставрополь қишлоқ аҳолиси сув омбори қурилганидан сўнг янги жойга кўчирилган. Бу жой ҳозирда Тольятти деб аталади. Ярослав вилоятидаги Молога аҳолиси ҳам тўғон қурилиши сабабли қўшни Рибинск ва Тутаев шаҳарларига кўчирилган. Молога аҳолиси ўз шаҳарларини унутишмаган. Улар ҳар йили август ойи ўрталарида чўкиб кетган шаҳарларини кемада зиёрат қилишни анъанага айлантирган.\nТаҳлилчиларнинг фикрича, йирик сув омборлари ва тўғонлар қурилиши муносабати билан ўнлаб қишлоқлар сув остида қолади. Масалан, хитойлик рассом ва суратчи Янг Йи чўкиш арафасида турган ўз қишлоғини суратларда акс эттиришга ҳаракат қилган. Унинг Чунцин вилоятидаги Кайсянь қишлоғи 2009 йилда йўқ бўлиб кетди. Бунга Янцзи дарёсига “Уч дара” номини олган жаҳонда энг йирик бўлмиш гидроэлектро станциясининг қурилиши сабаб бўлган. Мухбирларнинг сўзларига қараганда, ГЭС қурилиши оқибатида 1300 қишлоқ, 140 посёлка ва 12 шаҳар сув остида қолган ёки йўқ қилинган. 1,3 миллион киши киндик қони тўкилган юртларидан бош олиб кетишга мажбур бўлди. Янг Йи 1800 йиллик тарихга эга шаҳар ҳаётини 2005 йилда суратга олишга муваффақ бўлди.\nШаҳарсозликдаги хатоликлар ҳам бир қатор фожиаларга сабаб бўлади. Хитой Тайпейидаги Саньчжи бунга мисол бўла олади. Бу шаҳар ўтган асрнинг 70-йилларида финляндиялик меъмор Матти Суронен лойиҳаси асосида қурила бошланди. Уйлар худди учар ликопчага ўхшаб кетарди. Бироқ лойиҳа қиммат бўлгани боис қурилиш бошланди-ю ташланди. Барпо этилган бинолар сайёҳларни ўзига жалб қилаётган бўлишига қарамай, шаҳарга кутилганидан ҳам оз сайёҳлар ташриф буюрмоқда. 2008 йилда шаҳарни бузиб ташлаш ҳақида қарор қабул қилинди ва икки йил ўтиб бутунлай бузиб ташланди.\nАҚШда 1970 йилда Сент-Луис шаҳрининг Пруитт-Айгоу мавзесидаги қурилишлар муваффақиятсиз якунланди. Мавзе бир зумда йўқ қилинди. Бу жараён телевидение орқали намойиш этилди. Мавзе меъмор Минору Ямасаки томонидан ўтган асрнинг 50 йилларида лойиҳалаштирилган бўлиб, 33 та бино ўрта синф вакиллари учун турар жой иншооти сифатида намунавий бўлиши керак эди.\nМавзеда истиқомат қилувчиларнинг қашшоқлиги жиноятларнинг кўпайиб кетишига олиб келди. Бу ўз навбатида назорат қўлдан чиқиб кетганини англатди. Аҳоли уй ва коммунал хизматлар учун ҳақ тўламагани боис бинога хизмат кўрсатиш тўхтатилди. Натижада бинолар вайронага айланди. Ҳукумат мавзени фалокатли ҳудуд, деб эълон қилди ва 1972 йилдан бошлаб одамларни бинолардан олиб чиқа бошлади. Мавзе тўрт йил деганда одамлардан тўла озод қилинди.\nБир киши бутун бир шаҳарни йўқ қилиши мумкинми? Мумкин экан. 2004 йилда АҚШнинг Грэнби шаҳрида истиқомат қилувчи Марвин Химейер шу ишни қилди. У ўзига тегишли ерларни “Моинтаин парк” заводи эгаллаб олишидан жаҳли чиқиб бульдозери билан маҳаллий заводни, маъмурият биносини, маҳаллий газета идорасини ва ўнлаб турар жой биноларини ер билан яксон қилди. Тўғри, инсоний талофатлар қайд қилинмади. Химейернинг ўзи эса ўз жонига қасд қилди.\nКўплаб аҳоли пунктлари ҳарбий ҳаракатлар натижасида ер юзидан супуриб ташланмоқда. Айрим шаҳарлар кейинчалик қайта тикланган. Бунга даҳшатли бомба ҳужумларига учраган Дрезден, Хиросима ва Нагасаки шаҳарларини мисол сифатида келтириш мумкин. Бу учала шаҳар ҳам 1945 йилда бутунлай йўқ қилинган бўлишига қарамай, кейинчалик қайта тикланган эди.\nҚизил денгиз соҳилидаги Ямит шаҳрининг тарихи ўзгача. Бу шаҳар 1960-йилларнинг охирида босиб олинган Миср ерларида барпо этилган. Шаҳар автомобиль ҳаракатидан ҳоли бўлиб, жуда ҳам шинам эди. Аҳоли эндигина жойлашиб, мактаб ва болалар боғчалари қуриб тинч яшай бошланганларида шаҳар Мисрга қайтарилди. Аҳоли эса Исроил томонидан кўчириб юборилади, уйлар бузиб ташланади.


МЕН ВАТАННИ БОҒ ДЕБ АЙТСАМ, ФОРИШ УНДА БИТТА ГУЛ... » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » МЕН ВАТАННИ БОҒ ДЕБ АЙТСАМ, ФОРИШ УНДА БИТТА ГУЛ...\nМЕН ВАТАННИ БОҒ ДЕБ АЙТСАМ, ФОРИШ УНДА БИТТА ГУЛ...\n2019 йил Фориш тумани тарихида унутилмас бўлиб қолгуси.\nБу йилда туманда юртимиз тарихида илк бор АЭС барпо этиладиган бўлди. 20 минг гектар ерга оби ҳаёт улашувчи йирик сув омбори қурилмоқда. Туман марказининг бешта маҳалласига тоза ичимлик суви етказиб келинаётир. Республиканинг атиги иккита туманида (уларнинг бири Фориш) мавжуд бўлмаган болалар ва ўсмирлар спорт мактаби қад кўтараяпти. Шунингдек, Корея стандартлари асосида хизмат кўрсатувчи туғруқхона биноси янгидан бино бўлмоқда...\nНурота этакларида ястанган, Қизилқум саҳросига туташиб кетган бу хушманзара туманда бундай ёқимли янгиликлар талай. “Илғор ҳудуд”, “Обод қишлоқ” ва “Обод маҳалла” дастурлари ижроси ҳам минглаб кишилар ҳаётига енгиллик ва қулайлик бахш этмоқда. Гарчи туман марказида қурилиш-ободонлаштириш ишлари ҳамон давом этаётган бўлса-да, қад ростлаётган кўп қаватли турар-жойлар, янги савдо ва саноат объектлари, хиёбон ва истироҳат боғлари Форишни яқин орада таниб бўлмай қолишимиздан дарак беради.\nҚайси биридан бошласак экан-а?\nТуман бўйича 8 та мактаб филиалининг томи қайтадан ёпилиб, ички ва ташқи пардозлаш ишлари бажарилаётир. 2 та мактаб капитал таъмирланди.\nГараша МФЙ Чақир-чуқур қишлоғи ҳудудидан оқиб ўтувчи Гарашасойга кўприк қурилмоқда.\nТадбиркор Туркман Ховосов ташаббуси билан туман марказига кираверишда янги масжид биноси қурилмоқда.\nТуман тиббиёт бирлашмасига МРТ тиббий дастгоҳи келтирилаяпти.\nТуман давлат ўрмон хўжалиги ҳудудида Экопарк, Оқтепа маҳалласи ҳудудида истироҳат боғи барпо этилаётир.\nУмуман, “Обод қишлоқ” давлат дастури асосида бу йил туман маркази бўлмиш Боғдон шаҳарчаси, “Ўзбекистон” ва Эргаш Камолов номли маҳаллаларда 5 та ижтимоий соҳа объекти, 9 та маъмурий бино, 30 та тадбиркорлик субъекти биноси, намунавий тўрт қаватли уй ҳамда 21 та икки қаватли уйлар янгидан барпо этилмоқда ёки таъмирланмоқда. Бу ишларни қисқа муддатда якунлаш учун 600 нафардан зиёд ишчилар ва техникалар жалб этилган.\nШу кунга қадар 2 та автомобилларга ёқилғи қуйиш шохобчаси, Бандликка кўмаклашиш маркази ҳамда тадбиркор Б.Ғозиев ташаббуси билан барпо этилган мини стадион фойдаланишга топширилди. Мустақиллик байрами арафасида Форишга “муборак бўлсин”га келаверасиз – фойдаланишга топшириладиган объектлар сони нақд 92 та!\nБОЛАЛАР БАНД – УЛАР “БОҒЧА”ГА БОРАДИ\nРеспублика бюджетидан ажратилган 4 миллиард сўм ҳисобидан 1-сонли МТМда 4 та болалар ёзги айвончаси қурилди. 2-сонли МТМда ҳам иккита шундай павильон болалар ихтиёрига топширилди.\nУхум қишлоғида жойлашган коллеж ётоқхонасида яқинда замонавий мактабгача таълим муассасаси очилди. Умуман, йил бошидан буён Форишда 6 та давлат МТМ иш бошлади. Давлат-хусусий шериклик асосидаги МТМлар эса 55 та бўлиб, бу борада Фориш вилоятда етакчилик қилмоқда. Натижада 1375 нафар бола МТМга қамраб олинди. Бугун Форишда боғча йўқ қишлоқ қолмади ҳисоб. Болаларни мактабга тайёрловчи қисқа муддатли гуруҳларнинг ўзи 46 та. Болаларнинг қамров даражасидан ҳам самарадорликни билиб олиш мумкин – 61,2 фоиз бола МТМга жалб этилди.\n- 2020 йилда нодавлат ва давлат-хусусий шериклик асосидаги МТМларни ташкил этиш ҳисобига қамровни юз фоизга етказишни кўзлаганмиз, - дейди туман МТМ бўлимининг шуъба мудири Илҳом Комилов.\nФАРҲОДЛАР БУГУН “КАРАМАН”ДА\nАйни кунда сув омборини бунёд этиш ишлари қизғин бормоқда. «Резаксойсувқурилиш» давлат унитар корхонасининг «TUPALANG HPD WATER KONSTRUKTION» масъулияти чекланган жамиятининг 870 нафардан ортиқ ишчи-хизматчилари сув омбори қурилишини фойдаланишга топшириш учун тунни тонга улаб меҳнат қилмоқдалар.\n– Сув омбори тўғонининг узунлиги 6,8 километр бўлиб, баландлиги 20 метр, – дейди масъулияти чекланган жамияти бош муҳандиси Акрам Ҳожиев. – Ҳозирга қадар объектда 1,5 миллион куб метр тупроқ ишлари, 8000 куб метр тош ётқизиш, 16000 куб метр шағал тўшаш, 8700 куб метр харсанг тош ташиб келтириш ишлари бажарилди. Сув омборини белгиланган муддатда фойдаланишга топшириш учун имкониятларимиз етарли.\n«Караман» сув омборини бунёд этишда 38 та эксковатор, 25 та бульдозер, 170 та самосвал, турли русумдаги тупроқ зичловчи техникалар ишлатилаяпти. Қурилиш ниҳоясига етгач, 100 миллион куб метр оби-ҳаёт кучли насос станцияси орқали 90 метр баландликка кўтариб берилади. Дастлаб 20 минг, сўнг 50 минг гектар ер ўзлаштирилиб, минглаб кишилар иш билан таъминланади. Ўз-ўзидан бу ерларда етиштирилган узумзорлар бўйида вино ва шарбат заводлари қурилади...\nАЁЛЛАР НИМА ДЕЙДИ?\n- Бошимга кўп савдолар тушди. Умидим сўниб, ҳаётда борлигимни ҳам ҳис қилмай қўйгандим, - дейди “Фориш чеварлари” тикувчилик мажмуаси ишчиси Эсоной Жумаева. – Аммо ҳаёт курашлардан иборат. Яқинда маҳалламизда тикувчилик мажмуаси ишга тушди. 86 нафар аёлни тикувчилик ҳунарига ўқитишди. Улар орасида мен ҳам бор эдим. Ҳатто ўрганувчилик давримиз учун ҳам стипендия тўлашди. Бугун менинг иш жойим, ойлик маошим тайин. Шўх-шаддод хотин-қизлар бирга ишлаймиз. Иш кўп, бекорчи суҳбатларга вақт йўқ.\nМустақиллик байрами арафасида Президентимизнинг беш муҳим ташаббусига жавобан ишга тушган “Фориш чеварлари” тикувчилик мажмуаси чин маънода Хонбанди маҳалласининг хотин-қизлари учун байрам туҳфаси бўлди. Тадбиркор Нодира Исомиддинова мактаб формалари, пахта териш этакларидан ташқари Қозоғистондан ҳам экспорт буюртмасини олган. Оқ кофта ва бошқа турдаги хотин-қизлар либоси Қозоғистонга экспорт қилинмоқди. Яқинда аёллар сарафани бўйича ҳам қозоғистонлик шериклардан буюртма олишди.\nТадбиркор аёл Қорабдол, Гараша, Яссикечув, Ухум маҳаллаларида ҳам корхона филиалларини ташкил этиб, ногиронлиги бўлган аёлларни иш билан таъминлади. Ўтган ҳафта Қоробдолда 30 ўринли тикувчилик мажмуаси филилали тантанали равишда очилди. Нодира Исомиддинова туман бўйича жами 164 та иш ўрни ташкил этиб, қишлоқ аёлларини иш билан таъминлади.\nФОРИШДА ТОШДАН ТОЛА ОЛИНАДИ\n“Mega invest industry” инновацион ғоя маҳсулидир. Миллион йиллар давомида ер ости дунёсида рўй берган ўзгаришлар, табиий қазилма бойликларидан унумли фойдаланиш саноат бўйича эмас, замонавий фикрлаш нуқтаи назаридан ҳам ниҳоятда ажойиб ғоя. Базальтдан маҳсулот ишлаб чиқариш МДҲ давлатлари орасида фақатгина Россияда бундан 8 йил илгари бошланган. 2017 йилнинг декабрь ойида Форишда ҳам худди шундай саноат корхонаси ишга туширилди.\nБазальт минерал тош бўлиб, қазилма ҳолида олинади. 3000 даража иссиқда эритилиб, базальт тошидан комплекс тола – ровинг олинади, - дейди ишлаб чиқариш бўлими бошлиғи Хайрулла Рўзибоев. - Толадан қайта ишлов бериш натижасида арматура, геосетка, қувур ва панжара ишлаб чиқарилади. Тошдан олинган тола “Жиззах” ЭИЗдаги корхонанинг ишлаб чиқариш цехига юборилади. Дастлаб бир кунда 400 килограмм ровинг олинган бўлса, бугунги кунда унинг миқдори 4 тоннани ташкил этмоқда.\nОй якунига қадар ровинг ажратиб олиш печини 7 тага етказиш натижасида бир кунда 15 тоннагача хом ашё тайёрлаш имконига эга бўламиз. Ўз-ўзидан 150 нафарга ишчилар сони ҳам ошади. Ҳозирда украиналик мутахассислар билан маҳаллий ёшларни касбга ўқитиш ишлари олиб борилмоқда.\n- Дунё бўйича темир захиралари камайиб бораётган бугунги кунда базальт инсониятга ёрдамга келмоқда, - дейди материология фанлари номзоди, украиналик мутахассис Валерий Горбачев. – У темирга нисбатан чидамли, ташиш ҳам қулай, енгил ва ток ўтказмайди. Самолётнинг ташқи қисмларини тайёрлашда, баланд бинолар қурилишида ҳам базальтдан тайёрланган арматуралардан фойдаланилмоқда. Истиқболли бу лойиҳанинг Марказий Осиёда биринчи бўлиб Форишда амалга ошаётгани, ёшларнинг соҳа сирларини қунт билан эгаллашаётганидан мутахассис сифатида мамнунман. Корхонада иш жараёни Европа стандарлари асосида ташкил қилинган. Сон эмас, сифатга эътибор катта. Бу экспорт учун жуда зарур талаб.\nМАТИЛЬДА БИРИНЧИ МАРТА НОН ЁПДИ\nАсраф қишлоғида Ғайрат Шарипов ташкил қилган уй-меҳмонхонага бир гуруҳ германиялик сайёҳлар ташриф буюришди. Улар шунчаки табиатни томоша қилиб, салқин сўриларда ёнбошлаб ётмасдан, меҳнат қилдилар. Ҳаммалари хонадон бекаси оширган хамирдан зувала ясадилар, тандир оқартирдилар ва нон ёпдилар.\n- Тандирда нон ёпиш жуда ҳам қизиқ экан, - дейди сайёҳ Матильда Ривер. (суратда) – Тандир жуда иссиқ экан, аммо нон жуда ҳам мазали бўлиб пишди. Мен умримда шундай ширин нон емаганман.\nМеҳмонлар сариёғ ва сут солиб пиширилган ширмой нонни ҳовли этагидаги ариқчага оқизиб ейишни ҳам ўрганиб олишди.\nБугун тумандаги Ухум, Асраф ва кўҳна Фориш қишлоқларида 12 та оилавий меҳмон уйлари фаолият кўрсатмоқда. Табиат саховат билан ато этган экотуристик бойликдан оқилона фойдаланишда бу каби меҳмон уйларининг ўрни катта.\nФориш туманини бой табиий захиралари боис “ёғи билан турган автомобиль” га ўхшатишади. Биргина “Армия ўйинлари -2019” мусобақаларининг туман ҳудудида ўтказилиши ҳам туман номини дунёга ёйди.\nҲозирданоқ форишликлар юз-кўзидан яқин келажакнинг ажиб нашъу намосини уқиб олиш қийин эмас. Саноатлашган туман беш ижобий ташаббусни амалга ошириш бобида ҳам намунали туман дея танлаб олинган. “Эзгу ният” жамғармаси икки нафар форишлик ижодкорнинг китобларини чоп этишга ҳомийлик қилди. Ҳозирга қадар 2 та китоб дўкони ишга тушиб, жойларда кутубхоналар ташкил этилмоқда.\nУмидлар катта, саъй-ҳаракатлар ҳам шунга монанд...


28 ßíâàðü 2017 15:49 10411\nРоссия президенти Владимир Путин куни кеча турли соҳаларда юксак натижаларга эришган бир гуруҳ кишиларни Россиянинг давлат мукофотлари билан шахсан тақдирлади. Мукофотланганлар орасида машҳур юрак жарроҳи Ренпт Акчурин ҳам бор. У тиббиёт ва жамият ривожига қўшган улкан ҳиссаси учун “Дўстлик” орденига лойиқ кўрилди.\nДунёнинг энг таниқли кардиохирургларидан бири, Россия Фанлар Академияси академиги, 1996 йили Россиянинг собиқ Президенти Борис Ельциннинг юрагини муваффақиятли операция қилиб, оламга танилган Ренат Акчурин истеъдодларга бой она юртимиз – Ўзбекистонда таваллуд топиб, вояга етганини ҳамма ҳам билавермайди. Асли андижонлик бўлган, тиббиёт оламининг энг буюк дарғаларидан бири ҳисобланадиган Акчурин ҳаёт тақозоси билан Москвага кўчиб ўтган ва асосий илмий ҳамда амалий фаолияти у ер билан боғлиқ. Лекин Ренат Сулейманович ҳали ҳам ўз туғилиб ўсган юртига, саховатларга бой Ўзбек тупроғига, меҳр-оқибатли ҳалқимизнинг қайноқ тафтига чуқур эҳтиром билан қарайди.\nБундан 8 йил муқаддам, 2008 йилнинг қаҳратон совуқ қишида, қўлимда юраклари касал бўлган отамнинг кардиограммаси билан Акчурин фаолият кўрсатадиган Москвадаги Кардиология Маркази эшигидан кириб борар эканман, беш дақиқададан сўнг қабулига киришими лозим бўлган Акчуринни хаёлан тасаввур қилишга уринардим. Бу даражадаки машҳур инсонда албаттаки у машҳурликнинг таъсири бўлишини ва шу туфайли узоқ Ўзбекистондан келган бир ёш йигитга ортиқча вақт айириб, ўзи йўқ касалнинг таҳлил қоғозларига асосида батафсил консультация беришга у қадар мойил бўлмаслиги мумкинлигини ўйлардим. Қабулхонада ўтирган ёрдамчиси ичкарига киришим мумкинлигини айтгач, бироз ҳаяжон билан эшикни очдим. Қаршимда юзидан нур ёғилиб турган, манманликнинг кўчасидан ҳам ўтмаган, жилмайган ҳолда менга келинг деб, сўрашгани қўл узатган Ренат Акчурин турарди. Мен унга ўзимнинг Ўзбекистондан, Намангандан эканимни, ўзи врач бўлган отамнинг ҳолати бўйича маслаҳатга келганимни айтгач, Ренат Сулейманович бироз Ўзбекистон ҳақида хотираларга берилди. Юртимизда бўлаётган ўзгаришлар, янгиланишлар ҳақида кўп маълумоти борлигини, бундан бениҳоя хурсанд эканини айтиб, Ўзбекистонни жаннатга бежиз қиёсланмаслигини, бу тупроқларда яшаётган инсонлар нақадар бахтли эканини таъкидлаб ўтди. Менинг водийданлигимни эшитиб, демак ҳамшаҳар эканмиз деярли деб, хурсанд бўлиб кетди. Мен олиб борган тиббий текширув қоғозларини обдон ўрганиб чиққач эса, керакли хулосаларини ва тавсияларини берди...\n1946 йили 2 апрелда Андижон шаҳрида зиёли ўқитувчилар оиласида дунёга келган Ренат Акчурин шу шаҳарда 1-сонли ўрта мактабни тамомлайди. 1964 йили эса Андижон Давлат Тиббиёт Институтига ўқишга киради. Истеъдодли талаба ўқиш йилларида ҳам янги фикрлари, талабага хос бўлмаган тиббий ва илмий салоҳияти билан ажраб туради. 1968 йилдан бошлаб эса, Москва шаҳридаги Сеченов номидаги Биринчи Тиббиёт Институтида давом этади. Ўша пайтда пойтахт Москва илм-фан ва тиббиёт янгиликларини амалиётга жорий этилганлик даражаси бўйича Андижондан анча юқори бўлган ва Ренат Акчурин ҳам тиббиётга оид фикрларини ўз ғояларини амалда синаб кўриш имкони кенгроқ бўлган Москвани танлайди. Лекин у ўша пайтда бир кун келиб, туғилиб ўсган юрти унинг учун хориж бўлишини ҳам хаёлига келтирмаган бўлса керак. 1971 йили олийгоҳни тамомлаган Ренат Акчурин, 1975 йилга қадар Москвадаги шифохоналарда жарроҳ бўлиб ишлаб, ўқув жараёнида олган назарий билимларини амалиётда синаб, ўз малакасини ошириб борди. 1975 йили эса Собиқ иттифоқ Тиббиёт Фанлар Академияси қошидаги Хирургия илмий марказига кичик илмий ходим бўлиб ишга бошлайди. 1978 йили эса микрохирургия соҳасида номзодлик ишини ёқлайди. 1984 йилдан бошлаб, юрак хирургияси билан жиддий шуғулланишга бошлайди. Ўша йили АҚШнинг Хьюстон шаҳрида жойлашган машҳур хирург Майкл Дебейки клиникасида амалиёт ўтаб қайтади. Олган билимларини мустаҳкамлаб, 1985 йили докторлик диссертациясини муваффақиятли равишда ёқлайди. 1991 йилан бошлаб эса юрак-томир хурургияси мутахассислиги профессори унвонига эга. Ҳозирги кунда Москвадаги Мясников номидаги Кардиология марказида фаолият олиб бораётган Ренат Акчурин 1982 йил собиқ иттифоқ Давлат мукофоти ҳамда 2001 йил Россия Давлат мукофоти лауреати, Ҳурмат ордени, учинчи даражали Бургут ордени, Перу ҳукумати томонидан берилган Командор ордени ҳамда Зотари Интернешнл нодавлат нотижорат ташкилотининг Пол Харрис номидаги ҳалқаро ордени нишондоридир. Ренат Акчурин фаолиятининг энг юқори нуқтаси – 1996 йили 5 ноябрда Россиянинг собиқ Президенти Борис Николаевич Ельциннинг юрагини операция қилган олимлар гуруҳига раҳбарлик қилганидир. Юрак томирларининг кесиб, уланиши ўша пайтгача Россияда тиббиётида ҳам кенг йўлга қўйилмаган эди. Бироқ ўзининг кескин ва ватанпарвар характери билан ажраб турувчи Борис Ельцин хорижга бориб, операция қилдиришдан кўра, ўз юрагини рус тиббиёти вакилларига ишонишни афзал кўрди. Узоқ фикрлашувлардан сўнг операция қилувчи хирургнинг номи маълум бўлди - Ренат Акчурин. Маслаҳатчи сифатида эса Акчуриннинг эски устози ва қадрдони америкалик Майкл Дебеки тайинланди. Тиббиётда Аорто-коронар улаш ибораси билан ифодаланадиган бундай жарроҳлик операциялари натижалари таҳлилига кўра, унинг ўлим билан якунланиш эҳтимоли 2-3 фоиздан ошмайди. Лекин кардиохирург тиғи остида Россиядек улкан давлатнинг Президенти ётганини ҳисобга олинганда, бу фоизлар катта аҳамият касб этади. Шу туфайли Ельциннинг операция қилиниши тўғрисидаги хабарнинг ўзи дунё фонд биржаларини ост-уст қилиб юборди. Ҳалқаро ҳамжамият Москвадан келадиган операция якуни тўғрисидаги хабарни кутиб, дунёнинг 1996 йил 5 ноябрдан кейин қандай бўлиши мумкинлигининг башорати билан машғул эди. Муваффақиятсиз операция нафақат Россияда, балки у орқали Европада ва дунёда хаос келтириб чиқариши мумкин эди. Олти соат давом этган бу мўъжизавий амалиёт кутилганидан ҳам яхши натижа билан якунланди. 6 ноябрь куни эрталаб эса Борис Ельцин операция вақтида Виктор Черномирдинга юклатилган Президентлик ваколатларини ўзига қайтариб олиш тўғрисида қарорга имзо чекканди....


Агентлик инвесторлар ҳуқуқларининг кафолати бўйича ҳамкорликни кучайтирмоқда\nДавлат активларини бошқариш агентлигида Инвестицияларни кафолатлаш бўйича кўптармоқли агентлик (MIGA) андеррайтери Нуреддин Эннабулси ҳамда андеррайтер Олег Сафронов билан учрашув бўлиб ўтди.\nУнда агентлик фаолияти, амалдаги хусусийлаштириш дастурлари доирасида давлат корхоналарига инвесторларни жалб этиш бўйича амалга оширилаётган ишлар ва истиқболдаги режалар тўғрисида маълумот берилди.\nЎз навбатида, MIGA вакиллари ҳам ташкилотнинг мақсади, асосий фаолияти, амалга оширилаётган лойиҳалари тўғрисида маълумот бериб ўтди. Шунингдек, мамлакатимиздаги ислоҳотлар, айниқса хусусийлаштириш дастурлари хорижий инвесторларда катта қизиқиш уйғотаётгани таъкидланди.\nМаълумот учун MIGA – Жаҳон банки гуруҳига кирувчи 5 та халқаро ташкилотдан бири бўлиб, 1988 йилда ташкил этилган. Асосий мақсади - инвестиция кафолатларини тақдим этиш, сармояларни сиёсий хавфлардан суғурталаш, аъзо давлатлар, айниқса ривожланаётган мамлакатларда инвестициялар оқимини самарали мақсадларга йўналтириш ва рағбатлантиришдан иборат.\nУчрашув якунида MIGA вакиллари Ўзбекистон иқтисодиётига кўпроқ инвесторларни жалб этиш борасида амалий кўмаклашишга тайёр эканини билдирилди. Томонлар самарали ҳамкорликни давом эттириш зарурлигини таъкидлашди.


Мол-мулк ва даромадлар декларацияси бўйича алоҳида қонун тайёрланади – Баҳром Қўчқоров | Qalampir.uz\nМол-мулк ва даромадлар декларацияси бўйича алоҳида қонун тайёрланади – Баҳром Қўчқоров\nЖамият\t11 Июнь 15:59 4236\nЎзбекистонда барча давлат хизматчиларининг даромадлар декларацияси бўйича алоҳида қонун ҳужжати ишлаб чиқилади. Бу ҳақда Адлия вазирининг ўринбосари Баҳром Қўчқоров “Давлат фуқаролик хизмати тўғрисида”ги қонун лойиҳаси муҳокамасига бағишланган брифингда айтиб ўтди.\nҚўчқоров мазкур қонуннинг муҳокамаларга сабаб бўлган 3 ва 18-моддалари юзасидан тушунтириш берди.\n“Қонуннинг муҳокамаларга сабаб бўлган айрим жиҳатларига тўхталиб ўтсак. Қонуннинг 3-моддасида шундай дейилганки: қонун нормалари айрим тоифадаги давлат хизматчиларининг ҳуқуқий мақоми хусусиятларидан келиб чиқиб, қонун нормалари уларга тўлиқ ёки қисман татбиқ этилмаслиги белгилаб қўйилган. Бу жуда қизғин муҳокамаларга сабаб бўлди. Лекин битта нарсани тушунтириб ўтишим керак. Бу тоифалар ким? Нега бу уларга татбиқ қилинмайди, деяпмиз? Қонуннинг номидан келиб чиқдик “Давлат фуқаролик хизмати тўғрисида” яъни, фуқаролик деган сўз турибди. “Давлат хизмати” кенг қамровли тушунча, лекин “Давлат фуқаролик хизмати” бу бошқа хизмат. Яъни профессионал давлат хизматчилари тўғрисида.\nХалқаро тажрибада давлат хизмати асосан икки тоифага бўлинади: фуқаролик хизмати ва сиёсий хизматчилар. 3-моддада истисно қилинган мана шу тоифа бу сиёсий хизматчилар ҳисобланади. Депутатлар, судьялар буларни тайинлаш, уларнинг мажбурияти умуман бошқача. Бу қонун талабларини судья ва депутатларга татбиқ қилолмаймиз. Депутат сайланади. Унга нисбатан аттестация қилиш, карьеравий ўсиш деган нарса йўқ. Депутат бошқача мақомга эга. Бу умуман давлат хизматида алоҳида категория ҳисобланади. Судьялар ҳам шундай”, деди Баҳром Қўчқоров.\nШундан сўнг, вазирлик масъули қонунда ҳуқуқни муҳофаза қилувчи, мудофаа, давлат хавфсизлиги органларида, дипломатик, божхона, солиқ ва қутқарув хизматида хизмат ўтаётган давлат хизматчиларининг ҳуқуқий мақоми алоҳида қонун ҳужжатлари билан тартибга солиниши белгиланаётганига изоҳ берди.\n“Ҳуқуқни муҳофаза қилувчи, мудофаа ва бошқа органлар ҳам белгиланган модда бор. Улар алоҳида қонун билан тартибга солинади. Сабаби уларнинг мақоми, ваколати бошқача. Президентимизнинг 2019 йил 3 октябрдаги фармонларида булар алоҳида қонун билан тартибга солиниши белгилаб берилган. Бу бўйича алоҳида қонунларимиз бор, ўша қонунлар билан уларнинг ҳуқуқлари, мақоми тартибга солинади. Давлат хизмати тизими такомиллаштирилган даврда бу қонунчиликка ҳам ўзгартириш киритилади”, деди вазир ўринбосари.\nБаҳром Қўчқоров қонунда Ҳукумат аъзоларига берилган истисно тўлиқ эмаслигини урғулаб, Конституция ва Вазирлар Маҳкамаси тўғрисидаги ҳамда бошқа қонунларда назарда тутилмаган бандлар бўйича бу қонун (Давлат фуқаролик хизматлари тўғрисида”ги – таҳр.) уларга татбиқ этилишини таъкидлади.\n“Қонуннинг 18-моддасида давлат хизматчиларининг даромадлар ва мол-мулк тўғрисида декларацияси топшириши белгиланган. Агар уни ҳам ўқийдиган бўлсак, декларация топшириш қонун ҳужжатлари билан белгиланган тартибда амалга оширилади. Бу нима дегани? Декларация топшириш умумий қоида сифатида бу ерда белгиланяпти. Лекин бу алоҳида тартибга солинадиган масала. Декларация бўйича Президентимиз фармонларида умумий давлат хизматчиларининг мол-мулки ва даромадини декларация қилиш тартибини босқичма-босқич жорий қилиш бўйича топшириқ бор. Бу бўйича алоҳида норматив-ҳуқуқий ҳужжат ишланяпти. Мана шу билан тартибга солинади. Халқаро экспертлар ҳам бу борада тавсия бериб, декларация қилиш тартибини алоҳида қонун билан белгилаш керак ёки коррупцияга қарши кураш тўғрисидаги қонун ҳужжатларида аксини топиши керак деган. Бу қонунда қисман ёритилган. Тўлиқ декларация тартиби йўқ бу ерда. Чунки у алоҳида жараён.\nБу нарса ҳаммага татбиқ қилинади. Фуқаролик хизматчисига бошқача, сиёсий хизматчига бошқача эмас. Бу коррупцияга қарши курашиш тизимининг алоҳида элементи ҳисобланади. Шунинг учун, бу ерда қисман акс эттирилган. Масалан, Ер кодексимиз бор. Ер кодексида ер солиғи тўлаш тартиби белгиланмаган. У солиққа алоқадор. Ҳамма нарсани бир ҳужжатга жамлолмаймиз, ёритиб беролмаймиз. Шунинг учун, айрим масалалар бошқа қонунлар билан тартибга солинади”, деди Баҳром Қўчқоров.\nУ ўз айтганларига мисол тариқасида Меҳнат кодексидаги нормалар билан депутат, судья ва Ҳукумат аъзоларини ишдан олиб бўлмаслигини кўрсатди. Бунинг учун Конституция ва алоҳида қонунлар борлиги таъкидланди.\nБаҳром Қўчқоров декларация\n14 Июль 08:38 70041\n12 Июль 16:08 43859\n13 Июль 08:33 40380\n14 Июль 20:05 38636\n13 Июль 23:00 36345


Ўзбекистоннинг 13 фоиз мактабларида қўлларни совун ва сув билан ювиш учун зарур шароит йўқ — UNICEF - UzNews.uz\nЎзбекистоннинг 13 фоиз мактабларида қўлларни совун ва сув билан ювиш учун зарур шароит йўқ — UNICEF\nЎзбекистонда мактабларнинг 83 фоизи тоза ичимлик сувидан фойдаланиш ва 78 фоизи асосий санитария шароитларига эга.\nЖССТ ва UNICEF'нинг Бирлашган Мониторинг Дастури пандемия шароитида очилиши кутилаётган Ўзбекистон мактабларидаги ҳолатни таҳлил қилди.\nБирлашган Мониторинг Дастурининг (БМД) сўнгги маълумотларига кўра, 2019 йилда Ўзбекистоннинг 13 фоиз мактабларида қўлларни совун ва сув билан ювиш учун зарур шароит йўқ. Бу COVID-19 пандемияси шароитида мактабларнинг хавфсиз фаолият юритиши учун муҳим шартдир.\n“Расмий маълумотларга кўра, Ўзбекистонда мактабларнинг ёпилиши 8 миллиондан ортиқ болаларнинг таълим олишига ўз таъсирини кўрсатди. Ўзбекистон ҳукумати босқичма-босқич тарзда мактабларни қайта очишни режалаштирар экан, бунда мактабларнинг қайта очилиши хавфсиз бўлиши ва мамлакатнинг COVID-19 пандемиясига қарши соғлиқни сақлаш тизими томонидан тайинланган умумий чора-тадбирларига риоя қилиниши лозим. Ўқувчилар, ходимлар ва ўқитувчилар ҳамда уларнинг оилаларини ҳимоя қилиш учун барча тегишли чоралар кўрилиши муҳимдир”, деди UNICEF'нинг Ўзбекистондаги ваколатхонаси раҳбари Саша Грауманн.\n“Мактаблар қайта очилишидан олдин мактаблар барча зарур сув, санитария ва гигиена (WASH) шароитлари билан сифатли ва етарли миқдорда жиҳозланганлигига ва ўқувчиларга ўқиш учун хавфсиз, ишончли қулай муҳит яратиш учун мактабларда тозалаш ва дезинфекциялаш ишлари тегишли равишда таъминланганлигига ишонч ҳосил қилиш керак,” дея қўшимча қилди у.\nҲисоботга кўра, дунё бўйлаб 818 миллион болалар ўзларининг мактабларида қўл ювиш учун асосий воситаларга эга эмас, бу эса уларга COVID-19 ва бошқа юқумли касалликлар юқишининг хавфини оширади. Уларнинг учдан бир қисмидан кўпини (295 миллион) Aфрикадаги Сахрои Кабирдан жануб томон жойлашган мамлакатлардаги болалар ташкил этади.\nКам ривожланган мамлакатларда 10 та мактабнинг 7 таси қўл ювиш учун асосий воситаларга, мактабларнинг ярми эса асосий санитария ва сув таъминотига эга эмас.\nҲисоботда таъкидланишича, COVID-19нинг тарқалишини назорат қилишни истаган ҳукуматлар соғлиқни сақлаш чораларини амалга ошириш зарурати билан боғлиқ бўлган ижтимоий-иқтисодий таъсирларни мувозанатлаши керак. Мактабларнинг узоқ вақтга ёпилиши болаларнинг хавфсизлиги, фаровонлиги ва ўқишига салбий таъсир кўрсатиши исботланган, дейилади ҳисоботда.\nWASH хизматларидан фойдаланиш мактабларда инфекция тарқалишининг олдини олиш ва назорат қилиш учун зарурдир ва давом этаётган COVID-19 глобал пандемияси даврида мактабларни хавфсиз қайта очиш ва ишлатиш бўйича ҳукумат стратегияларининг асосий йўналиши ҳисобланади.\nҲисоботдаги бошқа асосий фикрлар қуйидагилардир:\n- Мактабда қўл ювиш учун шароит мавжуд бўлмаган 818 миллион болаларнинг 355 миллиони қўл ювиш учун сув бўлган, аммо совун бўлмаган мактабларда, 462 миллиони эса қўл ювиш учун сув ва совун бўлмаган мактабларда ўқийди.\n- COVID-19 туфайли соғлиқни сақлаш ва гуманитар инқироз хавфи юқори бўлган 60 мамлакатда ҳар тўртта боладан учтаси мактабда қўл ювиш учун асосий шароитга эга эмас эди; барча болаларнинг ярми асосий сув таъминотидан маҳрум; ва ярмидан кўпи асосий санитария хизматига эга эмас.\n- Дунёдаги ҳар 3 та мактабнинг биттаси ичимлик суви билан чекланган тарзда таъминланган ёки умуман ичимлик суви билан таъминланмаган.\n- 698 миллион болалар учун уларнинг мактабларида асосий санитария шароитлари мавжуд эмас.


ДИҚҚАТ, ЯНГИ НАШP! - AmuNews.uz - энг сўнгги янгиликлар\nИнсон – ўз ҳолича ҳеч ким, ҳатто ҳеч қандай куч-қудратга эга эмас. Уни жамиятимиздаги энг кичик лекин қудратли бирлик – Оила шакллантирди. У Оила бағрида дунёга келди, маънан ва жисмонан улғайди. Улғайгани сари кўнгил мулки тобора буюклашди – ота-она, фарзандлар, неваралар жамлигида Оиласи такомиллашди – катта Хонадон соҳибига айланди. Хонадони остонасини ҳатлаб, Маҳалласига меҳр қўйди у! Бу меҳр-муҳаббат тафти буюк кенгликларнинг дилга яқин, ҳузурбахш ҳаволари билан қоришиб кетганида Оила салтанати янада буюклашди. Инсон ўз Оиласи тимсолида – она Ватанни кашф этди.\nАслида минг-минглаб Оилаларни бағрида жамлаган энг буюк ва ягона салтанатимиз – она Ватанимиз – ягона Оиламиздир. Бизнинг Оиламиз унинг битта илдизи. Оила дарахтининг кўркам, серсоя, сермева ривож топиб, такомилга етиши, аввало илдизларнинг соғлом ва бақувватлигига боғлиқ. Токи бу илдизлар теран ва бақувват экан, Ватан барқ уриб гуллайверади.\nАзизлар, "Тараққиёт кўзгуси” газетасининг илова нашри - "Менинг оилам” газетаси барчамизнинг оиламизга хос маънавий-маърифий, ижтимоий ва тарбиявий масалаларда баҳс этувчи, барчамизнинг кўнглимизга яқин суҳбатдош. Биз ушбу нашрни ёруғликка чиқаришда ҳар бир инсоннинг қалб ардоғига айланган Оиладек гўзал гўшанинг она-Ватан билан туташ маънавий ҳаёт мезонларидан, қалб ардоғимизга айланган моҳиятлардан туриб сўз айтмоққа чоғландик. Унинг саҳифаларида элимизга хос гўзал урф-одат ва боқий қадриятлар, анъаналар, ўзбекона тутумлар энг муҳими, Ўзимиз - Мен, Сиз, У, Улар бормиз. Зеро, истиқлолдан обод юртимизда бир-бирига бегона инсон йўқ. Барчамиз бир Оила – Ўзбекистон фарзандларимиз.\nКелинг, азизлар, Оиламиз бағрини обод этмоқ, уни бахт-саодат қўрғонига айлантириб, фарзандларимизни баркамол инсонлар қилиб тарбияламоқ сари қўйган, қўяётган ҳар бир эзгу қадамимизни барчамиз бирга баҳам курайлик. Эзгу ишларимиз ила ўзгалар дилида озгина ҳавас, ҳурмат ва эътибор уйғота олсак, демак, бизнинг Оиламиз она Ватан ичра илдизи теран сермева, серсоя дарахтга айланаётир. Мақсад – шу дарахт омон бўлсин, атрофида ёш, баркамол ниҳоллар унсин, Ватанда энг сўлим боққа айлансин. "Менинг оилам” – Менинг, Сизнинг, Унинг, Уларнинг – Ўзбекнинг Оилаларидан сўз айтгувчи азиз суҳбатдошга айлансин!.\nБарчангизнинг Оилаларингизга янги нашр – янги суҳбатдош қутлуғ бўлсин, азизлар!\nУЛКАН ЙЎЛ БОШИДА\nШароф Pашидов таваллудининг 100 йиллиги олдидан\nБаҳодир Худойберганов: «Мен Сизларни яхши кўраман»